Namibië is sedert 8 Augustus 2013 onderverdeel in 14 administratiewe streke. Caprivi en Lüderitz kry nuwe name[dooie skakel], Die Republikein, besoek op 9 Augustus 2013 Wikimedia Commons het meer media in die kategorie Lys van administratiewe streke van Namibië. Hierdie artikel is ’n saadjie. Voel vry om Wikipedia te help deur dit uit te brei.


Daniël (Danie) Johannes Stephanus Theron (Tulbagh, 9 Mei 1872 – Gatsrand, 5 September 1900) was ’n baasverkenner in die Tweede Vryheidsoorlog. Theron is op 9 Mei 1872 op Tulbagh in die Wes-Kaap gebore. In 1889 verwerf hy sy onderwysdiploma aan die Normaal School, Kaapstad. Die volgende jaar, op 7 Oktober aanvaar hy diens as rondgaande goewermentsonderwyser in die distrik Kroonstad, maar in 1891 trek hy na die Soutpansberg om daar te gaan boer. In 1893 laat hy die boerdery vaar en skryf hom as prokureursklerk in op Pietersburg. Hy neem in 1894 deel aan die Malaboch-oorlog. Hy voltooi sy regstudies toe hy in 1896 die sertifikaat van die “Examen in de Rechtsgeleerdheid der tweede klasse” (volgens een bron die hoogste moontlike punte) in Pretoria ontvang. Op 23 Oktober 1897 neem hy kragtens wet die vereiste prokureurslisensie op Krugersdorp uit. In dié tyd maak hy opslae toe hy W.F. Monypenny, redakteur van The Star, ’n afranseling gee vir ’n lasterlike artikel oor die Boere (sommige bronne sê vir chauvinisme jeens vroue). Theron is beboet, maar die geld vir die boete het sy ondersteuners gou-gou ingesamel.


Verulam is 'n dorp 27 km noord van Durban, in die provinsie van KwaZulu-Natal, in die ooste van Suid-Afrika. Die dorp is in die vallei van die Mdlotrivier geleë. Die Hazelmeredam is naby die dorp. Die dorp is in 1850 gestig toe 400 Metodiste uit Brittanje onder die beskerming van die graaf van Verulam na hierdie omgewing gebring is. Hulle het die dorp na hom vernoem. Vandag is Verulam hoofsaaklik 'n Indiërdorp. Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Rosenthal, Eric (1967). Ensiklopedie van Suidelike Afrika. "Hoofplek Verulam". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die Oosseefinse of Balto-Finse tale is 'n reeks verwante tale met 'n gemene oorsprong wat in die gebied aan die ooskus van die Oossee deur ongeveer 7 miljoen mense gepraat word. Dit is 'n onderafdeling van die Fins-Samiese tale wat tot die Fins-Oegriese tak van die Oeraalse taalfamilie behoort. Oosseefins is 'n dialek kontinuum wat gewoonlik in sewe tale verdeel word. Die hoof moderne Oosseefins tale is Fins en Estnies Die ander Finse tale in die Oossee gebied is Ingries, Karelies, Wepsies, Woties, wat om die Finse Golf en die mere Onega en Ladoga gepraat word asook Võro wat in die suidooste van Estland gepraat word en Lyfs in Lyfland in Letland. Ludies word soms van Karelies onderskei en Seto van Estnies en Võro. Fins en Estnies is amptelike tale van die Europese Unie en Finland en Estland onderskeidelik. Die kleiner Oosseefinse tale is almal bedreig en Lyfs en Woties het beide minder as 100 sprekers oor en word as uiters bedreig beskou. Fins en Estnies is die enigste van die tale wat gevestigde literêre tale is. Meänkieli


'n Olieraffinadery is 'n nywerheidsaanleg waar ru-olie verwerk word na nuttiger produkte, soos petrol, diesel, teer, verhittingsolie, paraffien en vloeibare petroleumgas. Olieraffinaderye is gewoonlik uitgebreide nywerheidskomplekse met baie pypwerk daardeur wat vloeistof- en gasstrome heen en weer tussen groot chemiese verwerkingsaanlegte vervoer. Rou of onverwerkte ru-olie is nie baie nuttig in sy onverwerkte vorm nie aangesien dit net so uit die grond uit kom. Alhoewel "ligte, soet" ru-olie (dit wil sê ru-olie met 'n lae viskositeit en lae swaelinhoud) al direk gebruik is as brandstof in die oliebranders van skepe se stoomturbines, hou die ligter elemente 'n ontploffingsgevaar in. Daarom word die honderde verskillende koolwaterstofmolekules wat in ru-olie teenwoordig is geskei in 'n raffinadery in komponente wat gebruik kan word as brandstof of smeermiddels en as voerstrome vir petrochemiese prosesse waar produkte soos plastiek, skoonmaakmiddels, oplosmiddels, elastomere (rubberagtige materiale) en vesels soos nylon en poliëster gemaak word. Fossielbrandstowwe afkomstig van ru-olie word in binnebrandenjins gebruik om krag te lewer wat skepe, motorvoertuie, vliegtuie, grassnyers, kettingsae en ander toerusting kan aandryf.


Brandenburger SC Suid 05 is 'n sportklub uit Brandenburg an der Havel in die deelstaat Brandenburg in Duitsland, veral bekend vir sy sokkerafdeling. Benewens sokker het die klub ook onder meer afdelings vir kegelbal, kanovaart, fietsry, swem en vlugbal. Die klub het op 13 Oktober 1905 ontstaan as Brandenburger BC 05 uit die samesmelting van twee ouer klubs genaamd Tasmania en Fußballclub Germania. Fußballclub Germania is in 1902 gestig en Tasmania het ontstaan toe 'n groep sokkerspelers van Fußballclub Germania weggebreek het. In Oktober 1933 is Duitse sport deur die Nazi’s geherstruktureer en verskeie sportklubs in Brandenburg is gedwing om met die klub saam te smelt onder die benaming Brandenburger SC 05. Dié besluit het die klub aansienlik versterk en in 1937 het die klub gepromoveer na die Gauliga Berlyn-Brandenburg op die hoogste vlak van die destydse Duitse sokkerstruktuur. Na die Tweede Wêreldoorlog is die klub deur die Geallieerdes ontbind. Die klub is in 1945 heropgerig as Sportgemeinde Brandenburg-West. In 1948 is die naam verander na BSG Traktorwerke Brandenburg. Die volgende jaar het die klub met BSG Ernst Thälmann Brandenburg en BSG Konsum Brandenburg (vroeër SG Brandenburg-Nord) saamgesmelt om ZSG Werner Seelenbinder Brandenburg te vorm.


Dr. Louis Luyt (18 Junie 1932 – 1 Februarie 2013) was ’n Suid-Afrikaanse sakeman en voormalige politikus en rugbyadministrateur. Luyt het vir hom naam gemaak as ’n jong rugbyster; hy het daarna die maatskappye Triomf Kunsmis en Luyt Brouerye gestig; en het beheer oor die Ellispark-stadion in Johannesburg namens die TRVU (Transvaalse Rugby Voetbalunie) oorgeneem in 1984. Luyt het veral bekendheid verwerf deur sy betrokkenheid by die Inligtingsdebakel van 1978 en sy beweerde finansiering om The Citizen-tabletkoerant namens die regering op die been te bring. Oswald Louis Petrus Poleÿ Luyt is op 18 Junie 1932 op Britstown, Noord-Kaap, Suid-Afrika gebore. Luyt was president van die Suid-Afrikaanse Rugbyunie toe die Springbokke die Rugby Wêreldbeker 1995 gewen het. Tydens die amptelike funksie wat vir die Springbokke en Nieu-Seeland ná die eindwedstryd gereël was, verklaar hy dat as Suid-Afrika aan die vorige twee Wêreldbekers deelgeneem het, hulle óók sou gewen het – insluitend die 1987-toernooi wat deur die All Blacks gewen is. Die All Blacks het die funksie daarna uit protes verlaat. Dr. Luyt het die springbok-handelsmerk in 1996 vir S.A. Rugby geregistreer.


Bloemfontein Durban Kaapstad Johannesburg (voorgestel) Pretoria Pretoria (Tshwane) Windhoek (Namibië) Hierdie artikel is ’n saadjie. Voel vry om Wikipedia te help deur dit uit te brei.


Teisendorf is 'n gemeente in Berchtesgaden Land, distrik Oberbayern in Duitsland. Teisendorf is in ca. 700 n.C. gestig en is vir die eerste keer in 790 na verwys as Tusindorf in 'n dokument van 'n destydse Beierse hertog aan die Salzburgse Aartsbisdom. Teisendorf is in Rupertwinkel geleë, aan die voet van die noordelike deel van die Tausendgebergtes van die Duitse Alpe, naamlik die Teisenberg, wat 1 333 m hoog is. In die ooste staan die Högl, wat 827 m hoog is en Teisendorf van Salzburg afgrens. Die dorp bevind homself in die Alpenvorland tussen Salzburg en die Chiemsee, etlike kilometer suid van die Waginger See aan die oorsprong van die Surrivier. Buurgemeentes is Ainring, Anger, Inzell, Petting, Saaldorf-Surheim, Siegsdorf, Surberg, Waging am See, en Wonneberg. Buurstede is Bad Reichenhall, Freilassing, Laufen, en Traunstein, in Beierse gebied, asook Oberndorf en Salzburg in die Oostenrykse nabyheid. Teisendorf is aan die spoorweg tussen München en Salzburg geleë, wat deel uitmaak van die Parys-Budapest-Istanbul-spoor. Plaaslike treine verbind Teisendorf uurlik met München en Salzburg sonder omstygings.


Ecser (Slowaaks: Ečer) is 'n dorpie in Pest distrik, Budapest, Hongarye. Ecser (Uitspraak ˈɛʧɛr, naby aan "etsher") is geleë suid-wes van Budapest, naby Ferihegy Internationale Lughawe. Die buurdorpe is Maglód, Vecsés, Gyömrő en Üllő. Die M0 snelweg loop reg deur die dorp. Die dorp is geleë op die spoorweglyn 120a (Budapest-Újszász-Szolnok). Dit het 'n slowaakse minderheid bevolking. Die eerste geskrewe weergawe van Ecser is van 15 Desember 1315, alhoewel die dorpie reeds vanaf 896 bestaan het, toe die Magyars in hul huidige land aangekom het. Volgens een legende, is die naam aan die dorp gegee deur Grootprins Árpád van die Hungaarse stamme. Terwyl hy by 'n nedersetting gestop het om te rus, kon die inwoners nie vir hom 'n naam gee vir die nedersetting nie, dus het Árpád vir hulle gesê: vernoem die plek na hierdie eikeboom (Hongaars cser). Gedurende die periode van die Ottoman Turkse bewind (1526-1686) het die dorpie uitgesterf, veral na die beleëring van nabye Buda. Die inwoners het eers in 1699 teruggekeer.


Reddersburg is 'n dorp in die sentrale deel van die Vrystaat, in Suid-Afrika. Die dorp is oos van Edenburg, wes van Dewetsdorp, en 60 km suid van Bloemfontein. Die dorp het ontstaan as 'n Gereformeerde gemeente op die plaas Vlakfontein wat op 20 Augustus 1859 vir die doel aangekoop was vir ₤1 500. Die dorp is twee jaar later uitgelê en Reddersburg genoem - na die Heiland. In 1894 het die munisipaliteit die beheer van die dorp by die kerk oorgeneem. Die plaaslike NG gemeente is eers in 1910 gestig. Die distrik is 1 500 km2 groot en skaapboerdery is die belangrikste. Die N6 nasionale pad gaan deur die dorp. Generaal Christiaan de Wet het 'n hele Britse kolonne hier gevange geneem op 4 April 1900 nadat sy Britse eweknie William Forbes Gatacre traag was om te reageer. Ds. Johan van Ryssen, Gereformeerde predikant Corrie de Klerk, eggenote van sen. Jan de Klerk en moeder van pres. FW de Klerk Willem de Klerk, Gereformeerde predikant, hooglelaar, koerantredakteur Lys van dorpe in Suid-Afrika Gereformeerde kerk Reddersburg NG gemeente Reddersburg Som van die hoofplekke Reddersburg en Matoporong Sensus-2011.


Babe Ruth (1895 – 1948) was 'n Amerikaanse Hoofliga bofbalspeler van 1914 tot 1935. Ruth is een van die grootste sporthelde in Amerikaanse kultuur en een van die grootste legendes in die geskiedenis van bofbal. Verskeie meningspeilings en ranglyste het hom al as die beste bofbalspeler ooit benoem en sy hoeveelheid boflopies en charismatiese persoonlikheid het hom 'n bekende figuur van die twintigerjare gemaak. Hy was die eerste persoon wat 60 boflopies in een seisoen (1927) geslaan het, 'n rekord wat vir 34 jaar gestaan het, voor dit deur Roger Maris in 1961 gebreek is. 'n Ander rekord was die 714 boflopies wat Ruth gedurende sy hele loopbaan geslaan het - dié is eers in 1974 deur Hank Aaron gebreek. In 1936 was Ruth een van die eerste vyf spelers wat in die Nasionale Bofbal Eregalery opgeneem is. Die spel se gewildheid het in die 20's ook aansienlik toegeneem, danksy Ruth. Hy was bekend vir sy liefdadigheidswerk, asook sy dikwels roekelose leefstyl. Alhoewel hy meer as 60 jaar gelede oorlede is, is sy naam steeds een van die bekendste in Amerikaanse sport. "Babe Ruth – MSN Encarta".


Die Kwinana ontsoutingsaanleg is suid van Perth in Wes-Australië geleë. Die aanleg maak sowat 140 000 m3 drinkwater per dag vanuit seewater en voorsien die Perth metropoolse gebied van water. Die tru-osmose aanleg was die eerste van sy soort in Australië en beslaan 'n groterige gebied in die industriële gebied in Kwinana. Elektrisiteitsvoorsiening vir die aanleg word opgewek deur die 80 MW Emu Downs windplaas in die middel westelike streek naby Cervantes in Wes-Australië. Die windplaas verskaf 270 GWh/jaar aan die kragnetwerk wat vergoed vir die 180 GWh/jaar wat deur die ontsoutingsaanleg verbruik word. Die ontsoutingsaanleg het 12 Seewater Tru-osmose treine met 'n vermoë van 160 000 m3/dag en ses Brakwater tru-osmose treine wat 'n finale produk van 144 000 m3/dag het skynbaar een van die wêreld se laagste spesifieke energieverbruik deels vanweë die gebruik van 'n drukuitruiler wat energie van die soutstroom herwin en dit oordra aan die water wat na die membrane gevoer word met 'n rendement van so hoog as 98%. Een van die voorwaardes vir die bedryf van die aanleg is dat 'n omvattende omgewingsmoniteringsprogram onderneem word wat onder andere die meet van seewater inname en die hoeveelheid soutwater wat gestort word insluit.


Plasmodium is die genus naam van die parasiete wat malaria veroorsaak. Die genus bestaan uit 'n paar spesies wat almal verpligte intrasellulêre parasiete is en meestal voëls, reptiele en soogdiere affekteer. Die bekendste spesie in die genus is Plasmodium falciparum, bloot omdat dit die oorsaak is van die dodelikste malaria. Spesies van Plasmodium word wêreldwyd gevind. Insekgashere is meestal muskiete. Gewerwelde gashere sluit in reptiele, voëls en soogdiere. Plasmodium parasiete is eers in die laat 19de eeu geidentifiseer deur Charles Laveran. Wikispecies het meer inligting oor: Plasmodium Hierdie artikel is ’n saadjie. Voel vry om Wikipedia te help deur dit uit te brei.


Wildernis (Engels Wilderness) is 'n gewilde vakansiedorp langs die N2 nasionale hoofweg en die Tuinroete in die Wes-Kaap, Suid-Afrika, sowat 15 km oos van George en 450 km oos van Kaapstad geleë. Sy wit sandstrand met 'n totale lengte van agt kilometer en die warm waters van die Indiese Oseaan maak van Wildernis onder meer 'n bestemming vir watersportentoesiaste. Die N2 nasionale pad verdeel Wildernis in twee - terwyl 'n klein aantal huise en hotelle in 'n duinegebied naby die strand opgerig is, is die sakekern en die res van die dorp langs die grootpad en die strandmeer geleë. Die strandmeer se bergagtige landkant pronk met 'n ryk flora in sy bosgebiede, soos erikas, varings, melkhoutbome, orgideë en proteas. Die soetwater van bergriviere en die Indiese Oseaan se seewater skep daarnaas ook 'n geskikte habitat vir waterdiere, onder meer dolfyne. Die Nasionale Wildernispark met 'n oppervlakte van 2 612 hektaar is oos van die dorp geleë en strek 28 kilometer langs die see. Hier is al 230 dierespesies geregistreer, waaronder 79 van Suid-Afrika se 95 watervoëlspesies.


Die Huis van Hohenzollern-Sigmaringen is ’n tak van die Swabiese lyn van die Hohenzollern-dinastie. Dit het oor die Graafskap Hohenzollern-Sigmaringen geheers wat later ’n prinsdom geword het. Die Graafskap Hohenzollern-Sigmaringen het in 1576 ontstaan met die verdeling van die Graafskap Hohenzollern, wat deel was van die Heilige Romeinse Ryk. Met die dood van die laaste Graaf van Hohenzollern, Karl I (1512–1579), is die grond tussen sy drie seuns verdeel: Eitel Frederick IV van Hohenzollern-Hechingen (1545–1605) Karl II van Hohenzollern-Sigmaringen (1547–1606) Christoph van Hohenzollern-Haigerloch (1552–1592) Die Graafskap (sedert 1623 Prinsdom) Hohenzollern-Sigmaringen was ’n klein leengrondgebied in Suidwes-Duitsland wat in 1815 ’n onafhanklike staat geword het ná die Napoleontiese Oorloë. In die rewolusies van 1848 is die destydse heerser, Karl, onttroon. Sy seun, Karl Anton, het hom opgevolg en Pruise se hulp gevra. In ’n verdrag wat in Desember van dié jaar onderteken is, is Hohenzollern-Sigmaringen deur Pruise geannekseer met ingang van Maart 1850. Karl Anton was van 1858 tot 1861 minister-president van Pruise.


Spirou et Fantasio is 'n Belgiese strokiesverhaalreeks wat ook in die tydskrif Journal de Spirou verskyn en vir die eerste keer op 21 April 1938 gepubliseer is. Die reeks het tot een van die gewildste Franko-Belgiese strokiesverhale ontwikkel wat net soos "Asterix die Galliër" of "Die avonture van Kuifie" tot een van die klassieke werke van die genre behoort. In teenstelling met die laasgenoemde word daar nog steeds nuwe avonture van Spirou en Fantasio gepubliseer. Die hooffigure van die verhale is Spirou en Fantasio, twee verslaggewers, en hul metgesel, die eekhorinkie Spip. In hul avonture, wat 'n sterk humoristiese inslag het en genres soos wetenskapsfiksie en fantasie dek, word die hooffigure gewoonlik met misdadigers, diktatore en ander mal karakters gekonfronteer. Die reeks is in verskillende tale vertaal, waaronder Nederlands, Duits, Spaans, Katalaans, Fins, Deens, Sweeds, Noors, Serwies, Kroaties, Japannees en Viëtnamees. Slegs twee verhale, Z comme Zorglub en L'ombre du Z, het in die 1990's ook in Engels verskyn. Tans word egter weer Engelse uitgawes vir die Indiese mark uitgegee. dupuis.com: Spirou et Fantasio.


Apollodotus II van Punjab word deur Hippostratus (wes) en Dionysios (oos) opgevolg. 8 Desember – Quintus Horatius Flaccus, Romeinse digter († 8 v.C.). Greek Gods in the East, Stančo, Ladislav, Charles University in Prague, Karolinum Press, 2012, ISBN 8024620456, ISBN 9788024620459


Die Stour (Engels: River Stour) is 'n rivier in die ooste van Engeland. Die Stour ontspring in die heuwels van Cambridgeshire en stroom in 'n oostelike rigting na Harwich waar dit uitmond in die Noordsee. Die rivier vorm 'n natuurlike grens tussen die graafskappe Essex en Suffolk. Die golwende landskap langs die Stour is in die 19de eeu vasgelê deur die skilder John Constable en die streek is verklaar tot 'n area van uitstaande natuurlike skoonheid in Brittanje. Stour, River. (2008). Encyclopædia Britannica. Deluxe Edition. Chicago: Encyclopædia Britannica. Hierdie artikel is ’n saadjie. Voel vry om Wikipedia te help deur dit uit te brei.


'n Ouditeur is 'n persoon wat 'n organisasie se bates en state kontroleer. Dit is 'n beroep vir persone wat 'n tersiêre kursus voltooi het. Hulle is in die beheer van 'n besigheid se sake en kontroleer dat alles soos beplan is beloop. Hulle pas 'n klomp verskillende metodes en stappe toe wat hulle help om dit te bepaal. Ouditeurs bepaal ook of die besigheid 'n wins of verlies toon, hulle kyk ook of die besigheid 'n goeie belegging gaan wees vir voornemende aandeelhouers (finansiële posisie). Nog 'n belangrike aspek wat hulle moet kontroleer is dat die besigheid die regering belasting betaal. Dis ook baie belangrik dat ouditeure eerlike en opregte mense moet wees. Hulle moet etiek bo enige iets anders stel. Hulle moet objektief kan kyk na enige onderneming en foute dadelik rapporteer. Hulle is altyd op die uitkyk om die besigheid as 'n geheel te verbeter deur foute op te spoor en verbeterings aan te beveel. Hierdie artikel is ’n saadjie. Voel vry om Wikipedia te help deur dit uit te brei.


Balaenoptera is die grootste genus van die vinwalvisse, wat agt spesies bevat, insluitend die onlangs ontdekte Balaenoptera omurai in 2003. Die enigste vinwalvis wat tans nie as 'n lid van die genus Balaenoptera geklassifiseer word nie is die Bultrugwalvis, Megaptera novaeangliae. Genus Balaenoptera Rorkwal, Balaenoptera physalus Seiwalvis, Balaenoptera borealis Bryde se walvis, Balaenoptera brydei Eden se walvis, Balaenoptera edeni Blouwalvis, Balaenoptera musculus Gewone Minkewalvis, Balaenoptera acutorostrata Antarktiese Minkewalvisse, Balaenoptera bonaerensis Balaenoptera omurai, ontdekking aangekondig in November 2003. Het nog nie 'n gewone naam nie Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes


Gwyneth Kate Paltrow (* 27 September 1972 in Los Angeles, Kalifornië, VSA) is 'n Amerikaanse aktrise, sanger, skrywer en sakevrou. Sy het verskeie lof ontvang vir haar werk, waaronder 'n Oscar-toekenning, 'n Golden Globe-toekenning en 'n Emmy-toekenning. Haar rolprente het $ 3,3 miljard in Amerika en $ 8,8 miljard wêreldwyd verdien. Sedert 2005 was Paltrow die gesig van Estée Lauder-parfuum en Coach-mode. Sy is ook die eienaar van 'n omstrede leefstylonderneming, Goop. Goop is gekritiseer oor die bemarking van produkte en behandelings wat geen wetenskaplike basis het nie, wat nie doeltreffend is nie, en word deur die mediese instelling as skadelik of as misleidend bestempel. 'n Klag in 2017 oor gesondheidseise wat deur Goop gemaak is het gelei tot 'n skikking van $125 000 en 'n vyf jaar lange bevel wat die maatskappy verbied het om ongegronde aansprake te maak oor die kenmerke of voordele vir die gesondheid van sy produkte. Paltrow is gebore in Los Angeles, die dogter van die aktrise Blythe Danner en die filmregisseur Bruce Paltrow.


Hierdie artikel handel oor die stad in Nederland. Vir die artikel oor die gelyknamige Suid-Afrikaanse dorp, sien Amersfoort, Mpumalanga. Amersfoort is op een na die grootste stad van die Nederlandse provinsie Utrecht. Die munisipaliteit het sowat 145 000 inwoners (2010). Amersfoort is aan die Eemrivier geleë. Teen die begin van die 19e eeu het Amersfoort maar nog 9 000 inwoners gehad. Amersfoort het in 'n kort tydjie enorm gegroei tot die status van "groeistad". In 1970 tel die stad 75 000 inwoners en in 2008 woon daar ruim 140 000 mense in Amersfoort. Tydens 'n munisipale herindeling is die munisipaliteit Hoogland in sy geheel en Leusden en Hoevelaken deels deur Amersfoort geabsorbeer. Vathorst word in die toekoms die grootste distrik. Teen 2016 groei Amersfoort tot ongeveer 160 000 inwoners. Johannes Heesters (1903-2011), sanger en akteur Hierdie artikel is ’n saadjie. Voel vry om Wikipedia te help deur dit uit te brei.


Allier (03) (Oksitaans Alèir) is 'n Franse departement van die gewes Auvergne-Rhône-Alpes wat vernoem is na die rivier Allier. Wikimedia Commons het meer media in die kategorie Allier. Die webwerf van die Prefektuur Die webwerf van die Conseil général Comité départemental du tourisme de l'Allier france-pub.com/allier [france3regions-20170925-[info-bouton1] "Claude Riboulet succède à Gérard Dériot à la tête du Conseil départemental de l’Allier"], France 3, 25.09.2017.


Die Kwenengdistrik is 'n distrik in die Suider-Afrikaanse land Botswana. Dit het in 2001 'n bevolking van 230 335 gehad en sy hoofstad is Molepolole. Hierdie artikel is ’n saadjie. Voel vry om Wikipedia te help deur dit uit te brei.


Kings Park is 'n 4,06 km² park wat geleë is aan die westekant van Perth se sentrale sakekern. Die park is 'n mengsel van grasperke, botaniese tuine en natuurlike bosse op Mount Eliza. Buiten fasiliteite vir toeriste bevat Kings Park die Staat se Oorlogsgedenkmuseum, die Royal Kings Park Tennis klub en 'n reservoir. Die strate is begrens met boomlanings met indiwiduele gedenkplate wat opgerig is deur familielede van Wes-Australiese mans- en vroue wat tydens die Eerste- en Tweede Wêreldoorlog omgekom het. Die Park is amptelik geopen op 10 Augustus 1895, en aanvanklik Perth Park gedoop maar is toe in 1901 na King's Park herdoop - die afkaptekentjie is ook later weggelaat. Die hernoeming was bedoel om die bestyging van die Britse troon deur Edward VII van die Verenigde Koninkryk te herdenk asook die besoek van George V, die graaf van Cornwall en prinses Mary. Een van die hoofstrate deur die park, May Drive is ter ere van die prinses vernoem. Die park beslaan 4,06 km² van die kruin van Mount Eliza wat afkyk oor die stad en op Perth Water op die Swanrivier. Twee derdes van die bark bestaan uit inheemse bosse.


Garden-eiland is 'n smal eiland ongeveer tien kilometer lank en een en 'n half kilometer breed wat sowat vyf kilometer van die Wes-Australiese kus af geleë is.(32°11′36″S 115°40′16″E / 32.19333°S 115.67111°O / -32.19333; 115.67111) Net soos Rottnest-eiland en Carnac-eiland is dit 'n kalksteen dagsoom wat bedek is met 'n dun laag sand wat opgehoop het tydens 'n tydperk toe die seevlakke laer was. Die Noongar inboorlinge se oorvertellinge sluit verhale in toe hulle na die eilande kon stap in hulle Droomtyd. Teen die einde van die laaste ystydperk het die seevlakke gestyg en die eiland van die res van die vasteland afgesny. Vir die laaste sewe duisend jaar het die eiland in relatiewe isolasie bestaan. Die Australiese vloot se grootste vlootbasis, Fleet Base West, ook genoem HMAS Stirling, is op die oewer van Careening Bay op die suidoostelike kant van Garden-eiland geleë oorkant Cockburn Sound. Die eiland is op Hollandse kaarte van 1658 aangedui maar nie 'n naam gegee nie, ten spyte daarvan dat daar drie Hollandse skepe in daardie jaar daar aangedoen naamlik: die Waekende Boey onder bevel van Kaptein S. Volckertszoon, die Elburg onder bevel van Kaptein J. Peereboom en die Emeloort onder bevel van Kaptein A. Joncke.


Billericay is 'n groot dorp in die suidooste van Engeland, in die Verenigde Koninkryk. Die dorp het 'n bevolking van ~40,000. Hierdie artikel is ’n saadjie. Voel vry om Wikipedia te help deur dit uit te brei.


Vasudhaiva Katumbakam is 'n geloof - oorspronklik uit Sanskrit - dat die wêreld een familie is. Die teorie stam uit Indië en selfs vandag word dit binne Indië as 'n ernstige geestelike lering voorgehou. Vandag kan Vasudhaiva Katumbakam geïnterpreteer word as 'n beskouing van die intrinsieke werking van die wêreld, algemeen bekend as globalisering of wêreld interafhanklikheid. Vasudhaiva Katumbakam kan beskou word as die ekwivalent van die sogenaamde globale dorp (mondiale dorp), 'n teorie wat deur Marshall McLuhan bevorder is. Die naam is 'n samestelling van twee woorde Vasudha en Iva = aarde self. Hierdie artikel is ’n saadjie. Voel vry om Wikipedia te help deur dit uit te brei.


Sha’ar LaMathil (in Hebreeus שער למתחיל, Wegspringblok vir die beginner), is 'n Israeliese weekblad vir die "olim" (nuwe immigrante). Hierdie publikasie is gerig op individue wie nog nie goed onderlê is in Hebreeus nie, veral vir dié immigrante wat aan 'n "ulpan" studeer. Die weekblad fokus op 'n verskeidenheid onderwerpe in artikels met 'n wisselende graad van taalkompleksiteit. Dit word gepubliseer met "niqqudot" en 'n groot lettertipe. Die weekblad is dwarsoor Israel te koop. Dit is ook wêreldwyd beskikbaar, veral in state met "aliya"-kandidate. Die weekblad word uitgegee Tel Aviv en is deel van die Yediot Ahronot-groep koerante. Amptelike webwerf van Sha’ar Lamathil Geargiveer 21 Oktober 2008 op Wayback Machine


Die Pinjarra-menseslagting is 'n gebeurtenis wat plaasgevind het in Pinjarra, Wes-Australië, toe 'n groep van 25 Australiese soldate en polisiemanne onder leiding van James Stirling in 1834 'n groep van 60 tot 80 Australiese inboorlinge aangeval het. Daar word in sommige oorde na die menseslagting verwys as sou dit 'n veldslag gewees het maar ander skrywers reken dit is eerder 'n poging om die ware aard van die gebeurtenisse te verbloem. Verskeie gewonde inboorling vegters is saam met vroue en kinders ook vermoor. Tydens die vroeëre jare van die Britse nedersettings in en rondom die Swanrivierkolonie, is daar geskrifte wat daarop aandui dat 'n beleid van vreedsame meelewing met die inboorlinge nagestreef is. Hierdie beleid het egter ontaard in toenemende aanvalle op die inboorling bevolking na hulle 'n aantal aanvalle en moorde uit wraak gepleeg het omdat van die inboorlinge deur setlaars geskiet is. Robert Menli Lyon het opgemerk dat sommige van die soldate uit Tasmanië net so maklik 'n inboorling sou skiet as wat hulle 'n kangaroe sou skiet. en dit het gelei tot wraakaanvalle op die setlaars, insluitende die moord op Nesbitt, 'n bediende van Thomas Peel.


Western Power is maatskappy wat deur die Wes-Australiese staatsregering besit word. Dit is in 2006 afgestig van 'n gelyknamige vertikale monopolie tydens die hervorming van die energiesektor in Wes-Australië. Die nuwe maatskappy se amptelik geregistreerde naam is Electricity Networks Corporation maar doen sake onder die naam Western Power. Die maatskappy is in beheer van die onderhoud op die kragverspreidingsnetwerk in die Suidweste van Wes-Australië. Verve Energy Amptelike webwerf Government of Western Australia - Office of Energy Government of Western Australia - Office of Energy - Electricity Reform Implementation Unit Geargiveer 4 Maart 2006 op Wayback Machine


Die Dankseggingsete ((en) Thanksgiving dinner), 'n groot feesmaaltyd waartydens veral geroosterde kalkoen bedien word, vorm saam met die familiebyeenkoms die middelpunt van huidige Danksegging-feesvierings in die Verenigde State en Kanada. Die oorgrote meerderheid geregte van die Amerikaanse Dankseggingtradisie bevat bestanddele wat inheems aan die Nuwe Wêreld is en volgens historiese oorlewerings deur Eerste Nasies-stamme aan die Pelgrimvaders gegee is. Die meeste klassieke tradisies, wat met Danksegging vereenselwig word, baseer nogtans op mites wat eers later ingevoer is. 'n Soortgelyke feesmaal word dikwels ook op Kersdag en Nuwejaarsdag bedien. Dickson, J.G. (National Wild Turkey Federation): The Wild Turkey. Stackpole Books 1992, bl. 10


Die Lahn is 'n rivier wat deur die Duitse deelstate Noordryn-Wesfale, Hesse en Rynland-Palts vloei. Die rivier ontstaan in die gebergte "Rothaargebirge" by Netphen en die uitmonding is na 242 km by Koblenz in die Ryn. Die rivier se opvangsgebied is ongeveer 5 924 km². Van die bron tot die monding: Netphen Bad Laasphe Marburg Weimar (Lahn) Gießen Lahnau Wetzlar Weilburg Limburg Nassau Bad Ems Niederlahnstein


Pythagoras van Samos (Grieks: Ὁ Πυθαγόρας ὁ Σάμιος, O Pūthagoras o Samios, "Pythagoras die Samiaan", of slegs Ὁ Πυθαγόρας; * tussen 580 en 572 v.C.; † tussen 500 en 490 v.C.) was 'n Griekse filosoof, wiskundige, wysgeer en stigter van die religieuse beweging genaamd Pythagorisme. Hy word gewoonlik as 'n groot wiskundige, mistikus en wetenskaplike geëer, alhoewel sommiges die waarde van sy bydrae tot die wiskunde en natuurfilosofie bevraagteken. Herodotos het na hom verwys as "die bekwaamste filosoof onder die Grieke". Min is werklik bekend van Pythagoras en niks het oorleef wat deur Pythagoras self geskryf is nie. Die biografie van Pythagoras is in die 3de eeu geskryf deur Diogenes Laërtios, en Iamblichus het Die lewe van Pythagoras in 300 n.C. geskryf. Wat wel bekend is, is dat Pythagoras se idees mense oor 'n lang tydperk beïnvloed het en dat hy vandag nog bekend staan as: "Die vader van getalle". Pythagoras is omstreeks 580 v.C. gebore in 'n ryk familie.


’n Kwantum in fisika is die kleinste, ondeelbare hoeveelheid van enige fisiese entiteit wat in ’n interaksie betrokke is. Kwantummeganika is ’n stel beginsels wat die fisiese realiteit beskryf op die subatomiese vlak van materie (molekules en atome) en die subatomiese (elektrone, protone en selfs kleiner) deeltjies. Hierdie beskrywings sluit die gelyktydige golfagtige en partikelagtige gedrag van beide materie en straling ("golf-partikel-tweeledigheid") in. Daarbenewens maak kwantummeganika ook die stelling dat ’n mens nooit met sekerheid die toestand van die partikels, soos hul ligging of snelheid, kan voorspel nie. Hierdie wet staan bekend as Heisenberg se Onsekerheidsbeginsel, 'n belangrike konsep in kwantummeganika. Sekere stelsels vertoon egter kwantummeganiese invloede op ’n groter skaal; supervloeibaarheid (die wrywinglose vloei van ’n vloeistof by temperature naby die absolute nulpunt) is ’n bekende voorbeeld. Kwantumteorie verskaf ook akkurate beskrywings vir baie voorheen onverklaarbare verskynsels. B. Hoffmann, The Strange Story of the Quantum, Pelican 1963. Lucretius, On the Nature of the Universe, transl. from the Latin by R.E. Latham, Penguin Books Ltd., Harmondsworth 1951.


Tegal is 'n stad in Indonesië op die Java-eiland in die Midde-Java-provinsie. Tegal is die sentrum vir die suikernywerheid (suikerriet). Die stad is veral bekend vir sy soete brood. Die stad het 4 buurte/administratiewe distrikte: Tegal Kulon Tegal Wetan Tegal Kidul Margadana Nederlands-Indiese tyd: D.J. Spanjaard (1929-1933) waarnemend J.J.Ph. Koppenol (1934) A.M. Pino (1935-1937) Mr. W.A. Court (1937-1941) H. Leenmans (1941-1942) Ds. Pieter van Drimmelen, stigter van die NH kerke Humpata en Mombola


Modesto is die 16de grootste stad in die Amerikaanse deelstaat van Kalifornië. Die stad het 'n bevolking van 210 096 in 2009 gehad. Modesto is geleë in sentraal-Kalifornië, omtrent 92 myl oos van San Francisco en 74 myl suid van Sacramento (Kalifornië se hoofstad). In 2000 het die stad 'n bevolking van 188 856 gehad: 69,58% wit, 3,97% swart of Afro-Amerikaans, 25,58 Spaans-Amerikaners of Latyns-Amerikaners, 1,24% Amerikaanse inboorlinge, 6,03% Asiaties, 0,5% Pasifiese eilanders. Kurume, Japan Aguascalientes, Meksiko Vernon, Kanada Vijayawada, Indië Khmelnytskyi, Oekraïne Hierdie artikel is ’n saadjie. Voel vry om Wikipedia te help deur dit uit te brei.


Sumeries (𒅴𒂠, EME.G̃IR15) is die taal van antieke Sumer en ’n geïsoleerde taal wat in Mesopotamië in die Vrugbare Halfmaan (hedendaagse Irak) gepraat is. In die 3de millennium v.C. het ’n kulturele simbiose ontwikkel tussen die Sumeriërs en die Semitiese Akkadiessprekende volke. Die invloed van Sumeries op Akkadies (en omgekeerd) is te bespeur op alle gebiede, van leenwoorde tot sintaksis, morfologie en fonologie. Geleerdes verwys na Sumeries en Akkadies in die 3de millennium v.C. as ’n spraakbond. Akkadies het Sumeries omstreeks 2000 v.C. geleidelik as ’n spreektaal vervang (daar word oor die presiese datum gedebatteer), maar Sumeries is tot in die 1ste eeu n.C. steeds in Akkadiessprekende state van Mesopotamië soos Assirië en Babilonië as ’n heilige, seremoniële, letterkundige en wetenskaplike taal gebruik. Daarna het dit vergete geraak, totdat Assirioloë in die 19de eeu begin het om wigskrifinskripsies en -tablette te ontsyfer wat deur dié sprekers agtergelaat is. Gelb, Ignace J. "Sumerian language". Encyclopædia Britannica Online. Encyclopædia Britannica.


Die Aldred-gebou (Frans: Édifice Aldred, Engels: Aldred Building; dit staan ook as Édifice La Prévoyance bekend) was die eerste moderne wolkekrabber in Montreal (provinsie Quebec, Oos-Kanada) wat tussen 1929 en 1931 in die historiese stadskern (Vieux-Montréal) opgerig is. Die gebou in die Art Déco-styl het 'n hoogte van 90 meter (316 voet) met 23 verdiepings en is op die plein Place d'Armes tussen die Saint-Jacques- en Notre-Dame-strate geleë. Die gebou se totale kantooroppervlakte is 238 946 vierkante voet. Die wolkekrabber is deur die argitek Ernest Isbell Barott van die praktyk Barott & Blackader ontwerp en teen 'n koste van meer as CDN$ 2,8 miljoen in opdrag van die internasionale finansiële maatskappy Aldred and Company Limited met sy setel in New York gebou. Barott se ontwerp, wat baie op dié van die New Yorkse Empire State-gebou lyk, was daarop gemik om 'n moderne kantoorgebou te skep wat by die historiese plein se boustyl sou inpas. Hy het vir 'n kenmerkende ziggoerat-styl gekies waarby die wolkekrabber op die 8ste, 13de en 16de verdieping trapsgewys smaller word sodat meer lig na die plein kan deurdring.


Porsanger (amptelik Porsanger kommune; Noordsamies Porsáŋggu gielda, Kwenies Porsangin komuuni) is 'n munisipaliteit (Noors: kommune) in die provinsie (fylke) Finnmark (Noord-Noorweë). Dit grens in die noordweste aan Kvalsund en Måsøy, in die noorde aan Nordkapp, in die ooste aan Lebesby, in die suide aan Karasjok en in die weste aan Alta. Volgens sy oppervlakte is Porsanger, wat na die plaaslike Porsangen of Porsangerfjord vernoem is, die derde grootste munisipaliteit in Noorweë. Porsanger is die enigste munisipaliteit in die land wat drie ampstale en drie kulture erken - Samies, Kwenies en Noors. Dit maak ook deel uit van die Samiessprekende administratiewe streek. Die grootste nedersetting, Lakselv aan die Porsangerfjord, dien ook as die administratiewe sentrum.


Florenceville-Bristol is 'n Kanadese munisipaliteit in die administratiewe distrik (comté/county) Carleton in die weste van die provinsie Nieu-Brunswyk. Die munisipaliteit is op 1 Julie 2008 met die samesmelting van die naamgewende dorpe Florenceville en Bristol gevorm. Florenceville het oorspronklik bekend gestaan as Buttermill Creek. In 1855 het die luitenant-goewerneur Lemuel Allan Wilmot die dorp ter ere van Florence Nightingale, 'n heldin van die Krimoorlog, hernoem. Bristol se oorspronklike name was Shiktehawk en later Kent Station. Die huidige naam is ter ere van ene mnr. Davis, wat as hoof van die spoorwegstasie in Bristol (Verenigde Koninkryk) gefungeer het, aan die dorp gegee. Florenceville-Bristol is in die vallei van die St. John-/Saint-Jean-rivier geleë, sowat 90 kilometer noord-wes van Fredericton. Die dorp behels twee hoofsaaklike buurte. Florenceville is aan weerskante van die rivier geleë, tog strek sy sentrum langs die linkeroewer. Soos sy naam reeds aandui, lê Florenceville-East/-Est oos daarvan. Bristol lê aan die rivier se linkeroewer, 3,5 kilometer noord-oos van Florenceville.


Klinkers s • b • w Sien ook: IFA, Konsonante Waar simbole in pare voorkom verteenwoordig die een na regs 'n geronde klinker. Die ongeronde geslote voorklinker is 'n tipe klinker wat in meeste gesproke tale gebruik word. Die simbool in die Internasionale Fonetiese Alfabet wat die klank voorstel is i, en die ekwivalente X-SAMPA simbool is i. Die klinker [i] is baie algemeen en kom fonemies in byna alla tale met drie of meer klinkers voor.[verwysing benodig] Die klank se klinkerhoogte is geslote, wat beteken dat die tong so na as moontlik aan die vehemelte geposisioneer word sonder om 'n obstruksie te veroorsaak wat dit as 'n konsonant sou klassifiseer. Die klank se klinkerposisie is voor, wat beteken dat die tong so ver vorentoe as moontlik in die mond geplaas word sonder om 'n obstruksie te veroorsaak wat dit in 'n konsonant sou verander. Die klank se ronding is ongerond, wat beteken dat die lippe gesprei is.


Butterworth (amptelik Gcuwa) is 'n dorp, 111 km noord van Oos-Londen in die Oos-Kaap, in Suid-Afrika. Dit is geleë op die N2 nasionale pad. Butterworth is die oudste dorp in Transkei. Die dorp se bestaan kan teruggevoer word na 'n sendingstasie wat hier begin is in 1827 deur eerwaarde WJ Shrewsbury by die kraal van opperhoof Hintsa. Hintsa was die hoof van die AmaGcaleka. Die stasie is vernoem na Joseph Butterworth, tesourier van die Wesleyaanse Sendinggenootskap. Die stasie is in die Sesde Grensoorlog (1834) vernietig. In die Sewende Grensoorlog (1846) was dit die toneel van hewige gevegte. 'n Magistraat is in 1877 hier gevestig en die dorp is in 1880 uitgelê. Munisipale status is in 1904 toegeken. In die distrik van 684 km2 is die belangrikste landbou bedrywighede veeteelt en die verbouing van mielies. Die inheemse bevolking is hoofsaaklik Fingo's. Bawa-waterval Cascades-waterval Gcuwarivier Lys van dorpe in Suid-Afrika "Hoofplek Butterworth". Sensus 2011. B.P.J. Erasmus: Op Pad in Suid-Afrika. 1995. ISBN 1-86842-026-4 Hierdie Oos-Kaap-verwante artikel is slegs 'n saadjie.


Medford is 'n dorp in die suide van Oregon, in die Jackson-distrik. In 2000 het die dorp 'n bevolking van 63 154 gehad: 89,99% wit, 0,50% swart of Afro-Amerikaans, 1,07% Amerikaanse inboorlinge, 1,14% Asiaties, 0,26% Pasifiese eilanders, 3,87% van ander rasse en 3,17% van twee of meer rasse. Spaans-Amerikaners of Latyns-Amerikaners van enige ras het 9,25% van die bevolking uitgemaak.


Die Sydney-opera (Engels: Sydney Opera House) is 'n sentrum vir die uitvoerende kunste te Bennelong-punt in Sydney, Nieu-Suid-Wallis, Australië. Die gebou is ontwerp deur die Deense argitek Jørn Utzon wat in 2003 die Pritzker-prys vir argitektuur ontvang het. Die Operahuis is op 28 Junie 2007 tot 'n Wêrelderfenisgebied verklaar. Dit is een van die wêreld se mees kenmerkende geboue en een van die bekendste sentrums vir die uitvoerende kunste ter wêreld. Die Sydney Operahuis is op Bennelong-punt geleë in Sydney-hawe, naby aan die Sydneyhawebrug. Dit is aan die noordoostelike punt van Sydney se middestad geleë en word aan drie kante omring deur die hawe en word ook begrens deur die Royal Botanic Gardens. Die gebou huisves verskeie aparte sale. Die twee hoofsale is die Operateater en die Konsertsaal. Die Sydney Operahuis is 'n belangrike optreeplek vir verskeie ballet-, opera- en teatergroepe asook verskeie reisende groepe uit 'n verskeidenheid genres en is 'n groot trekpleister vir toerisme. Dit word bestuur deur die Sydney Opera House Trust, wat val onder die ministerie vir kuns van Nieu-Suid-Wallis.


Lada of Lado is ’n Slawiese godheid van harmonie, vrolikheid, jeug, liefde en skoonheid wat amper vir seker nie in die antieke Slawiese goderyk bestaan het nie. Dit is waarskynlik die beste voorbeeld van wanopvatting, verwarring of pure versinsel in ’n poging om die Slawiese mitologie te rekonstrueer deur die onverantwoordelike vertolking van Slawiese volksverhale. Die godin Lada was hoofsaaklik ’n skepping van die Renaissance, toe baie Slawiese humaniste en historici geïnteresseerd geraak het in antieke mitologie, ’n neiging wat begin is deur hul Italiaanse, Franse en Engelse eweknieë. Baie van hulle, veral Poolse en Tsjeggiese skrywers, het selfs probeer om die vergete Slawiese goderyk te rekonstrueer. Hoewel hul pogings meriete gehad het, het die meeste daarvan rampspoedige resultate gehad. Sekere historici het selfs tot die slotsom gekom dat Slawiërs Jupiter, Mars en ’n paar ander duidelik Latynse gode aanbid het. Slawiese gode is selfs geskep om gapings te vul. In die vroeë 15de eeu het die Verordening van Krakow die sing van sekere afgode-liedere by somerfeeste verbied wat na ’n afgod "Lado" verwys het.


Johnny Neon is 'n musiekgroep van Suid-Afrika. Die groep is aanvanklik onder die naam The Hot Lips begin as 'n kreatiewe uitlaat vir die Kaapstadse grafiese ontwerper en kunstenaar Johnny Kotze. Tussen 2004 en 2006 het Kotze, wat deur rock, pop en punk beïnvloed word, dosyne snitte opgeneem en geproduseer deur van geprogrammeerde ritmes en verskeie analoogsinteses gebruik te maak. Johnny het The Hot Lips EP, met 'n speeltyd van vyf-en-twintig minute, vrygestel met sy sewe gunsteling snitte daarop wat 'n mengselklank van sintetiese popmelodieë en estetiese kunstepunk weergee. Kotze het die plaat onafhanklik vrygestel met sy eie albumomslag, en dit is deur One Minute Trolley Dash se Righardt Kapp met die hand gedruk. In Oktober 2006 het Johnny na Johannesburg geskuif, waar hy die prominente plaaslike danspunk-platejoggie en stiger van die Sovereign Academy-partytjiereeks, Ben Rausch, ontmoet het. Die duo het die groepnaam Johnny Neon aanvaar en aan die Hot Lips EP-snitte begin werk om dit direk uitvoerbaar te maak. Sedertdien het Johnny Neon op talle plaaslike radio en tydskrifte voorgekom asook 'n musiek video geskiet vir 'Heart Attack' wat onder die top tien video's op die musiekkanaal MK beland het.


Zoopy is 'n Suid-Afrikaanse sosiale medianetwerk wat gebruikers in staat stel om video's, foto's, oudio en notas op te laai en te deel. Opgelaaide materiaal verskyn onder elke gebruiker se unieke profiel. Gebruikers kan lêers van tot so groot as 200 mG oplaai, en die inhoud word, volgens Zoopy.com, op elke kontinent geberg, wat onder meer tot gevolg het dat Suid-Afrikaners die webwerf ná oorskryding van hul maandelikse internasionale bandwydtetoelating steeds Zoopy.com kan besoek, indien hul internetpakket vir plaaslike internetbandwydte voorsiening maak. Zoopy is op 5 Maart 2007 van stapel gestuur. In Desember 2007 het Nokia te webwerf as hul streeksbeeldingsvenoot vir Suid-Afrika gekies, en in Junie 2008 het Suid-Afrika se grootste mobiele telekommunikasienetwerk, Vodacom, aansienlike beleggings in Zoopy gemaak. Amptelike webwerf "argiefkopie". Geargiveer vanaf die oorspronklike op 17 April 2009. Besoek op 7 April 2009. Hierdie artikel is ’n saadjie. Voel vry om Wikipedia te help deur dit uit te brei.


Die Kyalami-kasteel is 'n kasteel naby Kyalami, noord van Johannesburg, Gauteng, Suid-Afrika. Vroeër was die kasteel 'n toeriste-aantreklikheid en hotel, maar sedert Maart 2008 behoort die kasteel aan die Kerk van Sciëntologie. Op Nuwejaarsdag 2019 is die gebou plegtig ingewy as die Kerk van Sciëntologie se nuwe hoofkwartier vir Afrika. Volgens die Kerk sal alle aktiwiteite op die vasteland van Afrika van hier bestuur word. 'n Moderne ateljee sal Afrikagemeentes van die Kerk van oudiovisuele materiaal in 'n verskeidenheid tale voorsien. Die Griekse miljoenêr en argitek Demos Dinopoulos het die kasteel in 1992 laat bou. Dit is in die noordelike Johannesburgse voorstad Kyalami geleë, op 'n 8,9 ha hoewe. Die 5900 m2 kasteel is in die Arthurstyl gebou, en bevat 'n spa, 24 suites, 'n luukse hotel, 'n restaurant, 'n konferensiesentrum en het sy eie helikopterblad. Dinopoulos het oorspronklik beplan om met die kasteel voorsiening te maak vir sy uitgebreide gesin, sodat wanneer sy twee dogters en seun eendag trou, hulle met hul gesinne in die kasteel kon woon.


Beaverton is 'n die sesde grootste stad in die Amerikaanse staat van Oregon, in die Washington-distrik. Die stad is ook die tweede grootste stad in die distirk en is in die noord van Oregon, naby Portland. In 2000 het die stad 'n bevolking van 76 129 gehad: 78,31% wit, 1,74% swart of Afro-Amerikaans, 0,67% Amerikaanse inboorlinge, 9,65% Asiaties, 0,36% Pasifiese eilanders, 5,53% van ander rasse en 3,74% van twee of meer rasse. Spaans-Amerikaners of Latyns-Amerikaners van enige ras het 11,12% van die bevolking uitgemaak.


Stephanus Petrus le Roux, ook wel S.P. le Roux, (* 4 Maart 1891 op die plaas Doornkraal, De Rust in die Oudtshoorn-distrik, † 25 Januarie 1974 in Koffiefontein), was 'n Suid-Afrikaanse politikus en Minister van Landbou. Ouers: Stephanus Daniel Petrus le Roux en Cathrina Jacomina Maria Olivier. Getroud: 21 Junie 1921 in die huwelik getree met Elizabeth Helena Scholtz, dogter van mnr en mev J Hofmeyer Scholtz van Bloemfontein. Kinders: seun – die bekende skrywer Etienne Leroux. Liefhebberye: As grootste liefde geniet hy die boerdery, veral veeboerdery. Volstruise en ook opregte Friesbeeste en skape kry veral sy aandag. Hy was die eerste persoon in Suid-Afrika om Gorriedale-skape in te voer. Le Roux het sy eerste skoolopleiding by 'n klein plaasskooltjie begin. Daarna gaan hy skool op De Rust, George, Graaff-Reinet en Oudtshoorn. Hy studeer daarna by Victoria-kollege (tans die Universiteit van Stellenbosch) waar hy die B.A.-graad behaal in 1913. Daarna boer hy op De Rust. In 1915 kry hy 'n beurs om regte te studeer aan Rhodes-kollege, Grahamstad.


Suid-Afrika se algemene verkiesing vir 'n nuwe Nasionale Vergadering en provinsiale wetgewers is op 22 April 2009 gehou. Die Nasionale Vergadering bestaan uit 400 lede wat deur proporsionele verteenwoordiging gekies word. Die Nasionale Vergadering wys ná die verkiesing die nuwe President van Suid-Afrika aan. Meer as 23 miljoen burgers het geregistreer om te stem, waarvan 16 000 oorsese Suid-Afrikaners was. Die Pretoriase Hooggeregshof het op 9 Februarie 2009 beveel dat alle oorsese Suid-Afrikaners in die verkiesing mag stem. Dié besluit is deur die Konstitusionele Hof beaam toe dit op 12 Maart 2009 beslis het dat oorsese burgers wat reeds geregistreer is in die verkiesing mag stem. Daar was 40 partye waarvoor kiesers kon stem, waarvan 26 op nasionale vlak. Die drie partye wat, soos verwag is, die hoofspelers in die verkiesing was, was die African National Congress onder leiding van mnr. Jacob Zuma, die Demokratiese Alliansie onder leiding van me. Helen Zille, en die Congress of the People onder leiding van mnr. Mosiuoa Lekota. Kabinet van Jacob Zuma, Mei 2009 Wikimedia Commons het meer media in die kategorie Suid-Afrikaanse algemene verkiesing van 2009.


Die Alfred Nzo-distriksmunisipaliteit is een van die 7 distriksmunisipaliteite van die Oos-Kaap. Die setel van die munisipaliteit is in Mount Ayliff. Die meeste mense in die munisipale area praat Xhosa. Die munisipaliteit se kode is DC44. Die munisipaliteit sluit die volgende dorpe in: Mount Frere, Mount Ayliff, Maluti en Matatiele. Dit is die kleinste en een van die armste munisipaliteite in die provinsie. Die munisipaliteit word omring deur: die koninkryk van Lesotho in die noorde Harry Gwala (DC43) in die noord-ooste Ugu (DC21) in die ooste O.R. Tambo (DC15) in die suide Joe Gqabi (DC14) in die weste Die munisipaliteit bestaan uit die volgende plaaslike munisipaliteite: Na afloop van die Suid-Afrikaanse munisipale verkiesing van 2011 is die munisipaliteit uitgebrei om die Mbizana en Ntabankulu Plaaslike Munisipaliteite, voorheen deel van die O.R. Tambo-distriksmunisipaliteit, in te sluit. Die volgende statistiek is van die sensus in 2011. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 260 501 [47,33% van die totale bevolking] Totale stemme: 172 001 [31,25% van die totale bevolking] Stempersentasie: 66,03% van die persentasie van die stemgeregdigdes "MFMA Circular No.


Die O.R. Tambo-distriksmunisipaliteit is een van die 6 distriksmunisipaliteite in die Oos-Kaap. Die setel van die munisipaliteit is in Mthatha. Die meeste inwoners in die munisipale gebied is Xhosasprekend. Die munisipaliteit se kode is DC15. Die munisipaliteit word begrens deur: Alfred Nzo (DC44) in die noorde Harry Gwala (DC43) in die noorde Ugu (DC21) in die noordooste die Indiese oseaan in die suidooste Amathole (DC12) in die suidweste Chris Hani (DC7) in die weste Joe Gqabi (DC14) in die noordweste Die munisipaliteit bestaan uit die volgende plaaslike munisipaliteite: Na afloop van die Suid-Afrikaanse munisipale verkiesing van 2011 sal die munisipaliteit verklein word met Mbizana en Ntabankulu Plaaslike Munisipaliteite wat na die Alfred Nzo-distriksmunisipaliteit oorgedra sal word. Die volgende statistiek is van die sensus in 2011. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 782 012 (46.65% van die totale bevolking] Totale stemme: 496 206 (29.60% van die totale bevolking] Stempersentasie: 63.45% van die persentasie van die stemgeregtigdes "MFMA Circular No.


Die uMgungundlovu-distriksmunisipaliteit is een van die 10 distriksmunisipaliteite in KwaZulu-Natal. Die setel van die munisipaliteit is in Pietermaritzburg. Die meeste inwoners in die munisipale gebied Zoeloesprekend. Die munisipaliteit se kode is DC22. Die munisipaliteit word begrens deur: uMzinyathi (DC24) in die noorde iLembe (DC29) in die ooste eThekwini (ETH) in die suidooste Ugu (DC21) in die suide Harry Gwala (DC43) in die suidweste die koninkryk van Lesotho in die weste uThukela (DC23) in die noordweste Die munisipaliteit bestaan uit die volgende plaaslike munisipaliteite: Die volgende statistiek is van die sensus in 2011. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 575 772 [62.06% van die totale bevolking] Totale stemme: 280 991 [30.28% van die totale bevolking] Stempersentasie: 48.80% van die persentasie van die stemgeregtigdes uMgungundlovu-dm webblad Munisipale Afbakeningsraad Geargiveer 26 April 2009 op Wayback Machine StatsSA sensus 2001 blad Geargiveer 12 Desember 2005 op Wayback Machine OVK 2004 verkiesingsuitslae


Die Bojanala Platinum-distriksmunisipaliteit is een van die 4 distriksmunisipaliteite van die Noordwes. Die setel van die munisipaliteit is in Rustenburg. Die meeste inwoners in die munisipale gebied is Tswanasprekend. Die munisipaliteit se kode is DC37. Die munisipaliteit word begrens deur: Waterberg (DC36) in die noorde Tshwane (TSH) in die ooste Wesrand (DC48) in die suidooste Dr. Kenneth Kaunda (DC40) in die suide Ngaka Modiri Molema (DC38) in die weste Die munisipaliteit bestaan uit die volgende plaaslike munisipaliteite: Die volgende statistiek is van die sensus in 2011. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 772 262 [65.15% van die totale bevolking] Totale stemme: 445 856 [37.61% van die totale bevolking] Stempersentasie: 57.73% van die persentasie van die stemgeregtigdes Bojanala Platinum-dm webblad Munisipale Afbakeningsraad StatsSA sensus 2001 blad Geargiveer 12 Desember 2005 op Wayback Machine OVK 2004 verkiesingsuitslae


Itzehoer SV is 'n sportklub uit Itzehoe in die deelstaat Sleeswyk-Holstein in Duitsland. Die span is, benewens sy sokkerafdeling, ook bekend vir sy kegelbalafdeling, wat in die kegelbal-Bundesliga op die hoogste vlak meeding. Die klub is op 3 Oktober 1909 as Fußball-Club Preußen Itzehoe von 1909 gestig. Na die Tweede Wêreldoorlog is die klub onder die huidige naam herstig as 'n samesmelting met VfL Eintracht Itzehoe en SC Askania Itzehoe. Die klub is versterk deur verskeie spelers van die tradisionele klub VfB Königsberg, wat saam met die stad Königsberg (vandag Kaliningrad) deur die Geallieerdes vernietig is. Die klub se grootste prestasie was om in 1950 vir een seisoen na die Oberliga Noord op die hoogste vlak te promoveer (die klub het wel ook in die 1920’s op die hoogste vlak meegeding, maar destyds was dit 'n streeksliga). Hardy Grüne, Vereinslexikon, Agon-Verlag, 2001, ISBN 3-89784-147-9 Jankowski/Pistorius/Prüß, Fußball im Norden. 100 Jahre Norddeutscher Fußball-Verband. Bremen und Barsinghausen 2005 Amptelike klubwerf The Abseits Guide to German Soccer Geargiveer 25 Junie 2009 op Wayback Machine


Bertha Benz (3 Mei 1849 – 5 Mei 1944) was die eggenote en besigheidsvennoot van Carl Benz. Na aanleiding van haar vennootskap met Benz, was sy ook die eerste persoon wat 'n motorkar oor 'n lang afstand bestuur het, waardeur kommersiële belangstelling in motorkarre aansienlik gestyg het. Sy is op 3 Mei 1849 in Pforzheim, Duitsland, as Bertha Ringer gebore. Sy het reeds in 1871, voor haar huwelik met Benz op 20 Julie 1872, geld in sy besigheid belê wat dit vir hom moontlik gemaak het om die eerste gepatenteerde motorkar te ontwikkel. Bertha het haar wêreldberoemde rit in 1888 afgelê: 106 km tussen Mannheim en Pforzheim. Halfpad moes sy brandstof byvoeg, iets wat in daardie dae nog slegs by apteke beskikbaar was. Bertha Benz-gedenkroete Wikimedia Commons het meer media in die kategorie Bertha Benz. Bertha Benz – mehr als nur die bessere Hälfte. Geargiveer 30 Augustus 2009 op Wayback Machine - Duitse artikel oor Bertha Benz by die Mercedes-Benz-webwerf. Angela Elis: Mein Traum ist länger als die Nacht. Wie Bertha Benz ihren Mann zu Weltruhm fuhr. Hoffmann und Campe, Hamburg 2010, ISBN 978-3-455-50146-9.


Nordpolen (Sweeds, Die Noordpool) is die verhoognaam van die musikant Pelle Hellström van Sunnersta buite Uppsala (Swede). Hy is in 1985 gebore en het twee enkelspelers en een album, På Nordpolen, deur die platemaatskappy Sincerely Yours vrygestel. Skimret (enkelspeler, 2 snitte, 2008) Vem Har Sagt (digitale enkelspeler, 3 snitte, 2008) På Nordpolen (vollengtealbum, 9 snitte, 2008) Resensie (sv) Nyhetsmorgon-onderhoud op YouTube (sv) MySpace-profiel "Skimret" op YouTube "Nordpolen är hetast just nu" [Die Noordpool is nou die warmste] (in Sweeds). 26 September 2008. Ström, Kal (1 Oktober 2008). "Jag är död" [Ek is dood]. dagensskiva.com (in Sweeds). Schiemann, Tobias (5 Maart 2013). "Nordpolen". Faktum (in Sweeds). Geargiveer vanaf die oorspronklike op 27 Mei 2020. Besoek op 27 Mei 2020. Lundell, Kristin (2008-09-24). "På Nordpolen". Svenska Dagbladet (in Sweeds).


Die gemsbok (Oryx gazella) is 'n groot wildsbok wat in die dor, waterlose gebiede van Afrika aangetref word. Volwasse gemsbokke het 'n gemiddelde massa van 200 kg en 'n hoogte van ongeveer 120 cm. Die bul het reguit horings wat 'n "V" op sy kop vorm en tot 122 cm lank kan word. Die koei is telkens 9 maande dragtig, waarna sy aan 'n enkele kalf geboorte gee. Gemsbokke het 'n moontlike lewensduur van 19 jaar. Lys van Suider-Afrikaanse soogdiere volgens alfabet Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes Soogdiere van die Krugerwildtuin en ander Nasionale Parke (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. ISBN 0-86953-027-5. IUCN SSC Antelope Specialist Group (2008). Oryx gazella. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 13 November 2008.Database entry includes justification for why this species is listed as Least concern. IUCN (International Union for Conservation of Nature) 2008. Oryx gazella.


Die volgende is 'n lys van dorpe en stede in Oostenryk met meer as 10 000 inwoners: Map showing Austria's cities Inhabited places of Austria database Geargiveer 13 Februarie 2006 op Wayback Machine


Universiteit van Pittsburgh (Engels: University of Pittsburgh) is 'n universiteit geleë in Pittsburgh [ˈpɪts.bɚg] in die Amerikaanse deelstaat Pennsilvanië. Die sogenaamde "Cathedral of Learning" Binnekant van die "Cathedral of Learning" Die universiteit se kerk, die "Heinz Chapel" Binnekant van die "Heinz Chapel" Die universiteit se teater, die "Stephen Foster Memorial" Kunsgebou, die "Frick Fine Arts Building" Studentekwartiere Studente speel basketbal (en) "PA Higher/Adult Ed.: State-Related Universities". Pennsylvania Department of Education. 3 April 2008. Geargiveer vanaf die oorspronklike op 26 September 2006. Besoek op 6 Julie 2008. "U.S. and Canadian Institutions Listed by Fiscal Year 2014 Endowment Market Value and Change in Endowment Market Value from FY 2013 to FY 2014" (PDF) (in Engels). National Association of College and University Business Officers and Commonfund Institute. Geargiveer vanaf die oorspronklike (PDF) op 14 Oktober 2017. Besoek op 29 Januarie 2015. "University of Pittsburgh Fact Book 2015" (PDF) (in Engels). Pittsburgh, PA: University of Pittsburgh. 2015.


The Whitest Boy Alive is 'n musiekgroep wat in Berlyn (Duitsland) gevestig is en om die Noorse musikant Erlend Øye, baskitaarspeler Marcin Öz, tromspeler Sebastian Maschat, en Daniel Nentwig op die klavier en sintetiseerder, geformeer is. Erlend Øye het daarby sy eie solomusiekprojek en is ook lid van die groep Kings of Convenience, en hy het ook al met die formasie Röyksopp meegespeel. Op 24 Mei 2006 is die enkelspeler Burning vrygestel, en op 21 Junie 2006 het die debuutalbum Dreams op die platemaatskappy-etiket Bubbles verskyn. Die groep is in 2003 as 'n elektroniese projek begin, en hulle gebruik teenwoordig 'n styl waarby sang met akoestiese en elektroniese instrumente gekombineer word. Die debuutalbum Dreams is in Junie 2006 uitgekom. Sedertdien het die groep veel getoer en het hulle in 2007 onder andere op Lowlands en Pukkelpop opgetree. Die tweede studioalbum Rules is in Maart 2009 vrygestel. Dreams (2006) Rules (2009) Inflation (2004) Burning (2006) Burning (VK-weergawe, 2007) 1517 (2009) Serious (2020)


Bernardino Luini (ongeveer 1480/82-1532) was 'n Noord-Italiaanse skilder wat onder Leonardo da Vinci geleer het. Volgens oorlewering het beide Luini en Giovanni Antonio Boltraffio in direkte samewerking met Leonardo gewerk. As gevolg hiervan beweer sommiges dat van die werke wat aan Leonardo toegeskryf word, deur Luini geskep is. Leonardo se invloed is veral opvallend in Luini se Sint Anna en Sint Katrien Luini was veral bekend vir sy grasieuse vroulike figure. Sy vroegste bekendste werk is Maria met die Kind en twee heiliges wat uit 1507 dateer. Hierdie artikel is ’n saadjie. Voel vry om Wikipedia te help deur dit uit te brei.


'n Roche-lob is die druppelvormige gebied om 'n ster in 'n dubbelster waarbinne gas aan die ster gebonde is as gevolg van swaartekrag. Wanneer 'n ster groter as sy Roche-lob word, kan die gas van hierdie ster na sy begeleier in die dubbelster oorgedra word. Wanneer beide sterre in 'n dubbelster hul Roche-lob vul, kan materie uit die stelsel verlore gaan. Die Roche-lob, so ook die Roche-limiet, is na die Franse sterrekundige Édouard Roche vernoem. Die twee Roche-lobbe in 'n dubbelster word deur 'n kritiese potensiaaloppervlak begrens. In hierdie potensiaal speel nie net die swaartekrag van die twee sterre 'n rol nie, maar ook die baanbeweging in die dubbelster en die sentrifugaalkrag daarvan. 'n Driedimensionele weergawe van so 'n potensiaal is in die figuur hiernaas te sien. Op die bodem van die figuur is 'n sogenaamed ekwipotensiaalplot weergegee. Die agt-figuur in hierdie plot is die twee Roche-lobbe van die sterre — die druppelvormige gebiede wat mekaar by die punt aanraak. Hierdie raakpunt word die eerste Lagrangepunt genoem.


Pinchas Zukerman (gebore 16 Julie 1948, Tel Aviv) is 'n Israeliese vioolspeler, altvioolspeler, en dirigent wat in April 1998 in die pos as Direkteur van Ottawa se Nasionale Kunstesentrum-orkes aangestel is. Zukerman is in Tel Aviv tot Yehuda en Miriam Lieberman Zukerman gebore. Hy het na die VSA vertrek en aan Juilliard School gestudeer. In 1963 het hy sy debuut in New York gemaak. Hy het in 1966 die Young Concert Artists International Auditions gewen. Vanaf 1980 tot 1987 was hy die direkteur van die St. Paul-kamerorkes in Minnesota. Hierdie artikel is ’n saadjie. Voel vry om Wikipedia te help deur dit uit te brei.


Kristofer Åström is 'n sanger, kitaarspeler en liedjieskrywer vanuit Luleå, Norrbotten (Swede). Buiten sy loopbaan as solokunstenaar speel hy ook in die musiekgroep Fireside. Go, Went, Gone (1998) Leaving Songs (2001) Northern Blues (2001) Dead End EP (2003) Plastered Confessions (2003) There For EP (2004) Loupita (2004) So Much For Staying Alive (2005) The Thorskogs Sessions (2005) Black Valley EP (2006) RainawayTown (2007) Sinkadus (2009 Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Audacity is 'n digitale klankredigeerder en opneemtoepassing. Audacity is oorkruisplatform-sagteware en kan op Microsoft Windows, Mac OS X, Linux, en Berkeley Software Distribution gebruik word. Die program is deur Dominic Mazzoni geskep terwyl hy 'n graadstudent aan Carnegie Mellon Universiteit was. Mazzoni is tans 'n werknemer by Google, maar bly steeds die hoofontwikkelaar van Audacity, en word hy in daardie taak bygestaan deur verskeie ander hulpe van regoor die wêreld. Die laaste stabiele vrystelling van Audacity is weergawe 1.2.6 wat op 15 November 2006 uitgereik is. Soos op 3 Mei 2009 was hierdie vrystelling die sesde gewildste aflaai vanaf SourceForge.net, met 59 aflaaie. In 2007 het Audacity die SourceFoge.net Gemeenskapskeur-toekenning vir Beste Projek vir Multimedia gewen. Audacity is vrye sagteware wat onder die GNU Algemene Openbare Lisensie weergawe twee gelisensieer is, alhoewel dit na weergawe drie gewysig kan word vanaf weergawe 1.4.0. Die programkoppelvlak is ook in Afrikaans beskikbaar en hierdie taal kan deur die gebruiker geaktiveer word deur op die installeerskerm 'n taalvoorkeur af te tik, of om andersins dit in die voorkeure te gaan stel. "Audacity 3.1.3".


Hier volg 'n lys van plekke in Kanada waarvan die name verander is: Berlin → Kitchener (1916) New Johnstown → Cornwall Sydenham → Owen Sound (1851) Rat Portage → Kenora (1905) York → Toronto (1834)


Jerofei Chabarof (Russies: Ерофей Хабаров) (circa 1603 - 1671) was in die 17de eeu ’n ontdekkingsreisiger in Siberië. Hy het in 1641 na Siberië gereis om soutwerke aan die Lena-rivier te stig. In 1649 tot 1650 was hy die tweede Rus wat die Amoer-rivier verken het ná Wassili Pojarkof. Later is hy na die Lena-rivier teruggestuur. Hy het toe met die Amoer afgeseil en Atsjansk, wat die voorloper van die huidige Chabarofsk was, gestig. Op pad daarheen het hy verskeie leërs, onder andere Sjinese en Koreaanse magte, verslaan. Basil Dymytryshyn, Russia's Conquest of Siberia, 1985 Hierdie Rusland-verwante artikel is ’n saadjie. U kan help deur dit uit te brei.


Wladimir Arsenjef Klawdiewitsj (Russies: Владимир Клавдиевич Арсеньев; 1872–1930) was in die 19de eeu ’n ontdekkingsreisiger in Siberië. Hy het ’n paar gewilde boeke geskryf oor sy reise in die Oessoeri-kom en sowat 60 werke oor die geografie, dierelewe en etnografie van die streke waardeur hy gereis het. Hierdie Rusland-verwante artikel is ’n saadjie. U kan help deur dit uit te brei.


Die Siberiese bergwesel (Mustela sibirica) is 'n diersoort wat in Siberië voorkom. Dit is bekend daarvoor dat dit snags boere se hoenders vang, vir sy slegte reuk en vir die bygeloof dat dit ’n wandelende gees is wat mense se siel kan steel. Die hare word vir verfkwasse gebruik. Duckworth, J.W. & Abramov, A. (2008). Mustela sibirica. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 14 Januarie 2009. Hierdie Rusland-verwante artikel is ’n saadjie. U kan help deur dit uit te brei.


Hierdie artikel handel oor die Griekse mitologie. Vir die groep sterre sien Plejades (sterreswerm). Die Plejades (Grieks: Πλειάδες), deel van Artemis se gevolg, was die sewe dogters van die Titaan Atlas en die seenimf Plejone. Hulle was die susters van Kalipso, Hias, die Hiades (reënnimfe) en die Hesperides (nimfe van die weste). Die Plejades en Hiades is saam die Atlantides, Dodonides of Nysiades genoem; hulle was die oppassers en onderwysers van die seun Dionusos. Daar is onsekerheid oor waar die naam Plejades vandaan kom. Voorheen is aanvaar hulle is genoem na hulle moeder, Plejade, maar dit kom meer waarskynlik van die Griekse woord πλεῖν (plein; seil), want die sterreswerm Plejades (Sewe Susters) is op noordelike somernagte in die Middellandse Seegebied te sien: van middel Mei tot begin November, wat in die antieke tyd die seilseisoen was. Nadat Atlas gedwing is om die hemelruim op sy skouers te dra, het Orion al die susters die hof begin maak. Zeus het hulle toe eers in duiwe en toe in sterre verander sodat hulle hulle pa kon vertroos.


Die Hesperides (Grieks: Ἑσπερίδες) was in die Griekse mitologie nimfe wat ’n lieflike tuin in die verre westelike deel van die wêreld versorg het. Dit was naby die Atlasgebergte in die hedendaagse Tanger, Marokko, geleë op die rand van die omringende Okeanos, die wêreldoseaan. Hulle was die dogters van die Titaan Atlas en in die meeste mites drie, nes die Grasieë. Die Tuin van die Hesperides was Hera se boord met goue appels wat aan iemand onsterflikheid kon gee. Die boord is geplant van die vrugtetakke wat Gaia vir Hera present gegee het nadat sy ingestem het om Zeus se metgesel te word. Die Hesperides moes die bome versorg, maar die wantrouige Hera het ook ’n honderdkoppige draak wat nooit slaap nie, Ladon, aangestel as bewaker van die appels. Een van twaalf onmoontlike take wat die held Herakles moes uitvoer op bevel van die jaloerse Hera, was om van die goue appels in die tuin te gaan haal. Herakles gaan toe na Atlas en bied aan om die hemelruim vir ’n rukkie vas te hou terwyl Atlas die appels by sy dogters gaan haal.


Hierdie artikel handel oor die nimfe in die Griekse mitologie. Vir die Engelse musiekgroep, sien Muse (musiekgroep). Vir ander gebruike sien Muse (dubbelsinnig). Die Muses (Grieks: οι μούσες) was in die Griekse mitologie nege nimfe wat die kunste verpersoonlik en as inspirasie vir die skeppingsproses gedien het. Hulle is beskou as die bron van kennis wat deur eeue heen mondelings oorvertel is en word ook in die moderne tyd gebruik om artistieke inspirasie aan te dui. Volgens Hesiodus se Teogonie (7de eeu v.C.) was hulle die dogters van Zeus en Mnemosune, die godin van geheue. Volgens ander mites is hulle die dogters van die oergode Uranos en Gaia, of soms selfs van Harmonia (die dogter van Afrodite) en Ares. Die nege muses is Kalliope (epiese digkuns), Klio (geskiedenis), Erato (liriese digkuns), Euterpê (musiek), Melpomene (tragedie), Polumnia (korale digkuns), Terpsichore (dans), Talia (komedie) en Urania (astronomie). Hierdie artikel is merendeels vertaal vanaf die Engelse Wikipedia-artikel en:Muse Muses in die antieke kuns (en)


Die Oreades of Orestiades (Grieks: Ὀρεάδες / Όρεστιάδες) was in die Griekse mitologie nimfe wat in valleie en op berge gewoon het. Hulle name het verskil na gelang van hulle blyplek: Die Idaes was van Berg Ida, die Peliades van Berg Pelia, ens. Hulle word verbind met die godin Artemis, wat op haar jagtogte heuwels en rotsagtige gebiede verkies het. Hierdie artikel is merendeels vertaal vanaf die Engelse Wikipedia-artikel en:Oread Hierdie artikel is ’n saadjie. Voel vry om Wikipedia te help deur dit uit te brei.


Die Pegaias (Grieks: Πηγαῖαι) was in die Griekse mitologie ’n soort naiade wat in fonteine gewoon het. Een groep se tuiste was die fontein Pegai en hulle was verantwoordelik vir die ontvoering van Hylas. Hierdie artikel is merendeels vertaal vanaf die Engelse Wikipedia-artikel en:Pegaeae Hierdie artikel is ’n saadjie. Voel vry om Wikipedia te help deur dit uit te brei.


Die Bahrein Wêreldhandelsentrum is 'n 240 meter hoë dubbeltoringkompleks geleë in Manama, Bahrein. Die torings in 2008 deur die multinasionale argitekfirma, Atkins, laat bou. Dit is die eerste wolkekrabber in die wêreld waar windturbines by die ontwerp ingesluit is. Hierdie vyftigverdiepinggebou is naby die Koning Faisalsnelweg gebou en naby ander landmerke soos die torings van die Bahrein Finansiële sentrum, die Nasionale Bank van Bahrein, die Abraj Al Lulu en die skouspelagtige Pearl Roundabout. Dit is tans die tweede hoogste gebou in Bahrein. Die projek het verskeie toekennings ontvang vir volhoubare bouwerk. Wikimedia Commons het meer media in die kategorie Bahrein Wêreldhandelsentrum. (ar) (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei. Koördinate: 26°14′21″N 50°34′53″O / 26.23917°N 50.58139°O / 26.23917; 50.58139


Die nasionale vlag van Kaap Verde is op 22 September 1992 amptelik in gebruik geneem. Die vlag vertoon ’n blou agtergrond met ’n dun rooi baan met wit fraaiings (wat so breed is soos die rooi baan) op die onderste helfte van die vlag. Daar is tien geel vyfpuntige sterre aan die vlagpaalkant van die vlag in ’n sirkelvorm. Die kleurverhouding van die vlag is 6:1:1:1:3 (blou:wit:rooi:wit:blou) en die middelpunt van die sterresirkel is 3/8 in die lengte van die vlag van die vlagpaalkant af. Die sterre op die vlag stel die tien eilande voor wat aan die weskus van Afrika lê. Die sirkel waarin die sterre lê stel die eenheid van die Kaap Verdiese nasie voor, maar verwys ook na ’n seekompas en die stuur van ’n skip. Die blou op die agtergrond stel die see en lug voor, die wit-rooi-wit bane stel die weg na ontwikkeling en vooruitgang deur die mense van Kaap Verde voor. Afsonderlik stel wit vrede voor en rooi die inspanning van die mense. Die grondwet van die Republiek geen nie spesifikasies vir die amptelike verhouding van die vlag lengte en wydte van die vlag nie.


Barbara Schöneberger (* 5 Maart 1974 in München in die deelstaat Beiere, Duitsland) is 'n Duitse komediant, program-aanbieder, aktrise en sangeres. Haar pa is 'n klarinet-speler. (de) Amptelike webwerf Geargiveer 29 September 2017 op Wayback Machine (en) Barbara Schöneberger in die Internet Rolprent Databasis Hierdie artikel is ’n saadjie. Voel vry om Wikipedia te help deur dit uit te brei.


Izak Davel (gebore op 1 Julie 1983) is 'n Suid-Afrikaanse akteur, sanger, danser en model. Hy het bekendheid verwerf in Egoli waar hy die rol van "Scab" vertolk het. Sy debuutalbum, Ken Jy My, is in 2009 uitgereik. Davel voltooi matriek in 2001 aan die Lady Grey Kunste-Akademie waarna hy dans by die Tshwane-Universiteit van Tegnologie studeer en sy studies in 2004 voltooi. In 2006 begin hy in M-Net se sepie Egoli speel waar hy die rol van Louwna se seun Scab vertolk. In 2010 was hy in die TV-reeks Survivor South Africa: Santa Carolina. Hy is getroud met Mericke. Sy pa is die predikant van die NG gemeente Molteno (in kombinasie met die NG gemeente Sterkstroom) en sy ma is 'n musiekonderwyseres aan die hoërskool op Burgersdorp. Ken Jy My?, 2008 RAMKAT MUSIEK Verlore Harte, Universal, 2009 Vreesloos, EMI, 2011 Jy's my lewe Egoli, as Scab Uncle Max (TV-reeks), 2006 Survivor South Africa: Santa Carolina, 2010 Isidingo, as Bradley Haines Getroud met Rugby: Die Onvertelde Storie, 2011 as Reghart Venter Platteland, 2011 as Francois de Klerk Hoofmeisie, 2011 as homself Lys van Suid-Afrikaanse musikale kunstenaars Leonie Bezuidenhout (11 Julie 2019).


Anna Politkofskaja (Russies: А́нна Политко́вская; 1958–2006) was ’n Russiese joernalis, skrywer en menseregte-aktivis wat bekend was vir haar teenkanting teen die Tsjetsjniese konflik en die eertydse president Wladimir Poetin. Op 7 Oktober 2006 is sy doodgeskiet in die hyser van haar woonstelblok, ’n onopgeloste sluipmoord wat steeds internasionale belangstelling wek. Politkofskaja het bekend geword danksy haar beriggewing oor Tsjetsjnië. Haar konstante stroom artikels ná 1999 oor toestande in Tsjetsjnië het later verskeie boeke geword wat meestal oorsee gepubliseer is. Russiese lesers het haar egter leer ken deur haar ondersoeke wat in die Russiese koerant Nowaja Gazeta gepubliseer is. Sedert 2000 het sy verskeie gesaghebbende internasionale toekennings vir haar werk ontvang. In 2004 het sy ’n persoonlike siening van die Rusland onder Poetin gepubliseer met die naam Putin's Russia. Politkofskaja het ’n Amerikaanse paspoort gekry, maar nooit haar Russiese burgerskap prysgegee nie. Politkofskaja is in 1958 in New York Stad gebore as Anna Mazepa. Haar ouers was Oekraïens en was albei diplomate wat by die Verenigde Nasies gewerk het. Anna het in Moskou grootgeword en haar graad in joernalistiek in 1980 aan die Moskouse Staatsuniversiteit behaal.


Kamtsjatka-krai (Russies: Камчатский край, Kamtsjatski krai) is ’n deelgebied van Rusland wat op 1 Julie 2007 ná ’n referendum gevorm is deur die samesmelting van Kamtsjatka-oblast en Korjak- Outonome Okroeg. Dit lê in die Verre-Oosterse Federale Distrik en die hoofstad is Petropawlofsk-Kamtsjatski. Dié stad is die tuiste van meer as die helfte van die krai se bevolking van 322 079 (2010). Die naam Kamtsjatka word ook gebruik vir die skiereiland waarop die krai geleë is. Kamtsjatka-krai beslaan die Kamtsjatka-skiereiland, die aangrensende deel van die vasteland, die Karaginski-eiland en die Kommandeureilande. Dit word in die ooste begrens deur die Beringsee van die Stille Oseaan (’n kuslyn van meer as 2 000 km) en in die weste deur die See van Ochotsk (ook ’n kuslyn van sowat 2 000 km). Bergreekse sluit in die Sredinni (sowat 900 km lank), Oosreeks (sowat 600 km lank), Wetweiski, Penzjinski, Pahatsjinski en Oljoetorski. Skiereilande sluit in (kloksgewys van noordwes): Gawena, Ilpinski, Ozernoi, Kamtsjatska, Sjipoenski en Jelistratowa.


Cabinda kan na een van die volgende verwys: Cabinda (provinsie), 'n eksklave van Angola. Cabinda (stad), die hoofstad van die provinsie Cabinda.


Die nasionale vlag van Zimbabwe is op 18 April 1980 amptelik in gebruik geneem. Die vlag vertoon ’n wit driehoek teen die vlagpaal met ’n rooi vyfpuntige ster en die Voël van Zimbabwe, sewe ewe wye horisontale bane in (van bo na onder) groen, geel, rooi, swart, rooi, geel en groen is aan die wapperkant. Die Zimbabwiese vlag maak ook van die Pan-Afrika kleure gebruik. Die kleure het elk ’n eie betekenis: groen stel die landbou en die Zimbabwiese platteland voor, geel stel die land se rykdom aan minerale voor, rooi stel die bloed voor wat gevloei het in die stryd om die bevryding van die land, swart stel die erfenis en etnisiteit van die inheemse bevolking voor en wit stel vrede voor. Die kleure van die vlag van Zimbabwe kan ook teruggelei word na die kleure van die regerende party (ZANU-PF). Daar is nie sekerheid oor die ontwerper van die vlag nie. Dit blyk of die vlag deur ’n regeringskomitee, onder leiding van Richard Hove die vlag voorgestel het maar dat die oorspronklike ontwerp nie die ster of Voël van Zimbabwe as motief gehad het nie.


Merseyside (uitgespreek /ˈmɜrzisaɪd/) is 'n metropolitaanse graafskap in die noorde van Engeland, in die Verenigde Koninkryk. Die graafskap grens aan Lancashire, Groter Manchester en Cheshire. Merseyside het 'n geskatte bevolking van 1 423 065 in 2019 gehad en is dus die 9de grootste graafskap in die land. Wikimedia Commons het meer media in die kategorie Merseyside. Hierdie artikel is ’n saadjie. Voel vry om Wikipedia te help deur dit uit te brei.


Francesco Totti (gebore 27 September 1976 in Rome) is 'n Italiaanse sokkerspeler. Hy het as aanvallende middelvelder vir die klub AS Roma gespeel. Hy het ook vir die Italiaanse nasionale sokkerspan uitgedraf en het sy span in 2006 gehelp om die wereldbeker te verower. Vir die Italiaanse Nasionale Sokkerspan: http://www.legaseriea.it/it/serie-a-tim/calciatore?p_p_id=BDC_dettaglio_calciatore_WAR_LegaCalcioBDC&p_p_lifecycle=0&p_p_state=normal&p_p_mode=view&p_p_col_id=column-1&p_p_col_pos=1&p_p_col_count=3&_BDC_dettaglio_calciatore_WAR_LegaCalcioBDC_idPersona=10799 http://www.rsssf.com/miscellaneous/totti-intl.html Hierdie artikel is ’n saadjie. Voel vry om Wikipedia te help deur dit uit te brei.


Die Tegniese Universiteit van Darmstadt of TUD (Duits: Technische Universität Darmstadt) is 'n universiteit geleë in Darmstadt, Duitsland. Dit is die eerste outonomiese universiteit en is een van die grootste tegniese universiteite in Duitsland. Die universiteit het ongeveer 25 000 ingeskrewe studente. Die universiteit is in 1877 geopen. (de) tu-darmstadt.de: Zahlen und Fakten (Besoek op 2 Junie 2014) Wikimedia Commons het meer media in die kategorie Tegniese Universiteit van Darmstadt. (de) (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Olga Konstantinowna Romanowa (Russies: Ольга Константиновна Романова; Grieks: Όλγα της Ελλάδας, Olga tis Elládas), groothertogin van Rusland en deur haar huwelik koningin Olga van Griekeland, is op 3 September 1851 (ou tyd: 22 Augustus 1851) gebore in Pawlofsk, Sint Petersburg, en is op 18 Junie 1926 oorlede in Rome, Italië. Sy was ’n lid van die Romanof-dinastie van Rusland, ’n koningin van Griekeland (tussen 1867 en 1913) en ’n regent van dié land (van 18 November tot 11 Desember 1920). Sy was die ouma van prins Philip, die Hertog van Edinburg, die man van koningin Elizabeth II van die Verenigde Koninkryk. Olga was die dogter van groothertog Konstantyn Nikolajewitsj van Rusland en groothertogin Alexandra van Sakse-Altenburg, en het haar kinderdae deurgebring in Sint Petersburg, Pole en die Krim. Sy het in 1867, op 16, getrou met koning George I van Griekeland. Sy het aanvanklik moeilik aangepas in haar nuwe land, maar het gou betrokke geraak by maatskaplike werk. Sy het verskeie hospitale en hulpsentrums vir armes gestig.


Paul (Grieks: Παῦλος, Βασιλεὺς τῶν Ἑλλήνων, Pávlos, Vasiléfs ton Ellínon; 14 Desember 1901 – 6 Maart 1964) was van 1947 tot 1964 koning van Griekeland. Paul is op 14 Desember 1901 in Athene gebore as die derde oudste seun van Konstantyn I van Griekeland en prinses Sophia van Pruise. Hy was ’n agterkleinseun van koningin Victoria van die Verenigde Koninkryk en ’n kleinseun van koning George I van Griekeland, die Deense prins van Glücksburg wat in 1863 as koning van Griekeland gekies is. Op 9 Januarie 1938 is Paul in Athene getroud met prinses Frederika van Hannover. Hulle het drie kinders gehad: Sofia, koningin van Spanje Konstantyn II van Griekeland prinses Irene Van 1917 tot 1920 het Paul in bannelingskap saam met sy pa, Konstantyn I, gewoon. Van 1923 tot 1935 en van 1941 tot 1946 was hy weer ’n banneling, dié keer saam met sy broer, George II. Paul het in 1946 na Griekeland teruggekeer en in 1947 koning geword ná die dood van George, wat nie kinders gehad het nie.


Whistler is 'n Kanadese skioord in die suidelike Pasifiese Reeks van die Kusgebergte in die provinsie Brits-Columbië, sowat 125 kilometer (78 myl) noord van Vancouver. Die nedersetting, wat as Resort Municipality of Whistler (RMOW) geïnkorporeer is, het 'n permanente bevolking van sowat 10 000. Daarnaas bly 'n beduidende aantal tydelike werkers, veral jongmense van buite die provinsie, onder meer uit Australië en Europa, in Whistler. Die Whistler-Blackcomb-skigebied lok jaarliks meer as twee miljoen besoekers wat hier sport soos Alpynse ski en bergfietsry beoefen. Die skidorp Whistler is net vir voetgangers toeganklik. Sy ontwerp is met talle toekennings bekroon en word deur toonaangewende skitydskrifte sedert die middel-1990's by die voorste bestemmings in Noord-Amerika gereken. Gedurende die Olimpiese Winterspele 2010 is die meeste Alpynse, Nordiese en slee-wedstryde in Whistler gehou, alhoewel die vrystyl- en sneeuplank-wedstryde in Cypress Mountain naby Vancouver plaasgevind het.


Erik III of Erik Lam (Deens: Erik III Håkonssøn Lam; omstreeks 1100–1105 – 27 Augustus 1146) was van 1137 koning van Denemarke tot in 1146 toe hy geabdikeer het. Hy was die kleinseun van koning Erik I. Erik was die broerskind van Erik II en het hom ná sy dood opgevolg. Sy bewind was oor die algemeen vreedsaam, hoewel hy ’n paar jaar teen sy neef Oluf, soms Oluf II genoem, geveg het wat van 1139 probeer het om die troon oor te neem tot hy in 1141 naby Helsingborg verslaan is. Erik III was waarskynlik die eerste Deense koning wat sterk deur die Duitse kultuur beïnvloed is. Hy het sy vroeë jeug onder Duitse ridders deurgebring wat sy latere lewe beïnvloed het. Hy het ook met ’n Duitse vrou, Lutgard van Salzwedel, getrou. Hedendaagse historici verskil grootlik oor dié koning, wat soms uitgebeeld word as passief en besluiteloos en soms as ywerig en dapper. Dit lyk egter of Denemarke stabiel was tydens sy bewind. Dit is onduidelik hoekom hy geabdikeer het (die enigste Deense koning wat dit gedoen het).


FT Brunswyk is 'n sportklub uit Brunswyk in die deelstaat Neder-Sakse in Duitsland. Behalwe sokker, het die klub ook onder meer afdelings vir pluimbal, basketbal, vlugbal en gimnastiek. Die klub is 1903 gestig, maar die sokkerafdeling is eers in 1911 op die been gebring. In 1933 is Duitse sport hervorm en is klubs wat nie aan die politieke voorskrifte van die Nazi’s voldoen het nie, ontbind, met FT Brunswyk een van die slagoffers. Na die Tweede Wêreldoorlog is die Nazi-party verbied en is die klub weer in 1946 herstig. Die klub speel tradisioneel in die skadu van die bekender Brunswykse klubs en het eers in 1997 op die Duitse sokkerradar verskyn toe daar na die Verbandsliga op die vyfde vlak gepromoveer is. Amptelike klubwerf Geargiveer 10 Maart 2010 op Wayback Machine


Die Royal National Park is 'n natuurreservaat in Nieu-Suid-Wallis, Australië, 29 km besuide van Sydney. Die reservaat is deur Sir John Robertson, die waarnemende Premier van Nieu-Suid-Wallis verklaar en formeel geopen op die 26ste April 1879. Dit is die wêreld se tweede oudste natuurreservaat na die Yellowstone Nasionale Park in die V.S.A. Aanvanklik het die reservaat bloot as The National Park bekend gestaan maar is herdoop in 1955 na Elisabeth II, die Koningin van Brittanje daardeur gereis het op pad na Wollongong, tydens haar toer van 1954. Die park sluit die woonbuurte van Audley, Maianbar en Bundeena in. Daar was eens op 'n tyd 'n spoorlyn wat met die Illawarra-spoorlyn verbind was, maar dié is tans gesluit. Die Sydney Tramway Museum by Loftus bedryf tans 'n trêm op die lyn. Audley kan bereik word per pad vanaf verskeie treinstasies wat aan die park grens. Bundeena en Maianbar kan ook per pad bereik word deur die park of met 'n veerbootdiens vanaf Cronulla. Daar is verskeie staproetes, braai- en piekniekplekke in die park. Bergfietse word ook toegelaat op verskeie veldpaadjies in die park.


Hierdie artikel handel oor die dorp in Suid-Afrika. Vir die nedersetting in Skotland, sien Kinross, Skotland. Kinross is 'n klein goudmynboudorp in Mpumalanga, Suid-Afrika. Die dorp is vernoem na Kinross, 'n dorp in Skotland, en is in 1915 gestig. Daar is vier goudmyne in die omgewing naamlik: Winkelhaak, Leslie, Bracken en Kinross. Die dorp is naby die groot waterskeiding tussen riviere wat wes na die Atlantiese Oseaan en oos na die Indiese Oseaan vloei. Die dorpie Leandra is 20 km wes van Kinross. Die N17 nasionale pad gaan deur Kinross. Lys van dorpe in Suid-Afrika "Hoofplek Kinross". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Henri Frans (Hans) Dijkstal (Port Said, 28 Februarie 1943 - Wassenaar, 9 Mei 2010) was 'n Nederlandse politikus. Dijkstal is gebore in Egipte. Omstreeks 1966 word hy lid van die liberale Volksparty vir Vryheid en Demokrasie (VVD). Van 1974 tot 1986 het hy in die raad van die munisipaliteit van Wassenaar gesit. Van 1982 tot 1994 was hy lid van die Tweede Kamer. Daarna was hy van 1994 tot 1998 minister van Binnelandse Sake en vise-premier in die Kok I-kabinet. Van 1998 tot 2002 was hy weer lid van die Tweede Kamer asook die politieke leier van die VVD. Hans Dijkstal is op die ouderdom van 67 oorlede. Wikimedia Commons het meer media in die kategorie Hans Dijkstal. (nl) H.F. (Hans) Dijkstal, Parlement & Politiek Hierdie artikel is ’n saadjie. Voel vry om Wikipedia te help deur dit uit te brei.


Joseph Allison (gebore in die Kaapkolonie) was 'n Suid-Afrikaanse politikus. In 1851 was hy klerk vir die Britse Resident en die Wetgewende Raad van die Oranjerivier-soewereiniteit. Nadat die gebied onafhanklikheid verkry het as die Oranje-Vrystaat het Allison 'n lid van die Volksraad geword asook Staatsekretaris (1862-1863) en Tesourier-generaal van die Oranje-Vrystaat. In 1863 was hy vir 'n kort rukkie waarnemende Staatspresident van die Oranje-Vrystaat nadat Staatspresident Pretorius na die Transvaal gegaan het. Allison het 'n sterk simpatie met die Britte gehad. Muller, Hendrik Pieter Nicolaas (1907). Oude tyden in den Oranje-Vrystaat. Leiden: E.J. Brill. pp. 87, 143, 147, 149, 383.


Kūlgrinda is 'n Litause musiekgroep wat hulle op rituele polifoniese religieuse musiek toespits. Die groep is in 1990 deur Inija en Jonas Trinkūnas (1939−2014), leiers en hoëpriesters van Litaue se Baltiese geloofsgemeenskap Romuva, in die lewe geroep. Die ander groeplede is jongmense tussen die ouderdom van 17 en 25 jaar. Die groep tree gereeld in tradisionele 10de tot 12de eeuse Litause kleredrag op wat volgens argeologiese vondse gerekonstrueer is. Die naam Kūlgrinda is afgelei van tradisionele Litause klippaaie wat dikwels ook onder water deur moerasgebiede en mere geloop het en in die voor-Christelike tydperk as heilige inisiasiepaaie beskou is. Kūlgrinda se musikale repertoire sluit tradisionele liedere, himnes, sutartinės (ou polifoniese volksliedere), gebede en danse in wat met Middeleeuse instrumente soos tromme en doedelsakke begelei word. Kūlgrinda het in die afgelope jare 'n aantal albums opgeneem en vrygestel, waaronder Rites of Fire (2002), Perkūno Giesmės (2003), Sotvaras (2004, 'n gemeenskaplike Kersfeesprojek met die Litause musiekkunstenaar Donis) en Prussian Chants (2005, wat die uitgestorwe Pruisiese taal laat herleef). Kūlgrinda word gereeld uitgenooi om by funksies en feestelikhede in Litaue op te tree.


Lund is 'n stad in die provinsie Skåne län in die suide van Swede. Daar het in 2011 82 800 mense gewoon uit 'n munisipale totaal van 110 824. Dit is die setel van Lund Munisipaliteit. Volgens die nuutste bevindinge is die stad in ongeveer 990 gestig toe Skåne aan Denemarke behoort het. Dit het gou 'n groot Christelike sentrum in die Oossee-gebied geword in 'n tyd toe die noorde nog 'n grensland vir Christelike sendingwerk was, veral in Skandinawië en in besonder Denemarke deur die Middeleeue. Van 1103 was dit die setel van die aartsbiskop. In die middel van die stad staan die Dom van Lund van tussen 1019 en 1145 gebou is. Lund Universiteit wat in 1666 gestig is, is vandag een van Skandinawië se grootste instellings vir opleiding en navorsing. Tesame met Sigtuna is Lund die oudste stad in die huidige Swede. Die oorsprong van Lund is onbekend. Tot en met die 1980's is gedink dat die stad ongeveer in 1012 gestig is deur Sven Gaffelbaard of sy seun Knoet die Grote van Denemarke. Die area was toe deel van die koninkryk van Denemarke.


Alanda Bothma is 'n Afrikaanse sangeres. Haar debuutalbum, Sorrie Koebaai is in 2009 deur EMI uitgereik. Sy was een van die vrouegroep Corsette se twee lede wie se gelyknamige album in 2007 uitgereik is. 2009: Sorrie koebaai Lys van Suid-Afrikaanse musikale kunstenaars Alanda se amptelike webtuiste[dooie skakel] Alanda Bothma op Facebook Hierdie artikel is ’n saadjie. Voel vry om Wikipedia te help deur dit uit te brei.


Friedrichstadt (Deens: Frederiksstad, Noord-Fries: Fräärstää, Nederduits: Friesstadt, Frieestadt, Nederlands: Frederikstad aan de Eider) is 'n stad en herstellingsoord in die distrik Nordfriesland van die Noord-Duitse deelstaat Sleeswyk-Holstein. Die stad, wat tussen die Eider- en Treene-riviere geleë is, is in 1621 deur die Gottorfse hertog Frederik III gestig en tans 'n beduidende kulturele monument. Hertog Frederik III het Friedrichstadt, wat na homself vernoem is, as 'n handelstad beplan en Nederlandse burgers, waaronder veral die Remonstrante wat aan godsdienstige vervolging blootgestel was, uitgenooi om hulle in die nuwe nedersetting te vestig. Vanweë die geloofsvryheid, wat aan burgers toegestaan is, het ook aanhangers van baie ander religieuse groeperings hulle in die stad gevestig sodat Friedrichstadt as 'n "stad van verdraagsaamheid" bekend gestaan het. Tans is nog vyf godsdienstige gemeenskappe aktief. Friedrichstadt se boukuns toon nog steeds sterk Nederlandse invloede, met talle geboue wat in die styl van die Nederlandse Baksteenrenaissance ontwerp is, asook gragte. Toerisme is 'n beduidende bron van inkomste.


Vlakfontein kan verwys na: Vlakfontein, 'n nedersetting in Noord-Kaap, Suid-Afrika. Vlakfontein, 'n nedersetting in die Vrystaat, Suid-Afrika. Vlakfontein, 'n nedersetting in Gauteng, Suid-Afrika. Vlakfontein, 'n nedersetting in die Mpumalanga, Suid-Afrika.


Kaap Ann (Engels: Cape Ann) is 'n rotsagtige skiereiland aan die Atlantiese Oseaan, in die noordooste van die Amerikaanse deelstaat Massachusetts. Die kaap is sowat 30 myl noordoos van Boston geleë en vorm die noordelike uithoek van Massachusetts Bay. Kaap Ann behels die nedersettings Gloucester, Essex, Manchester-by-the-Sea en Rockport. Die eerste kaart van Kaap Ann is deur die ontdekkingsreisiger John Smith geteken, alhoewel hy die kaap oorspronklik na sy geliefde Tragbigzanda vernoem het. Toe hy die kaart aan koning Charles I van Engeland getoon het, het hy voorgestel dat Charles enige van die "barbaarse name" (wat van inheemse Eerste Nasies oorgeneem is) volgens sy eie goeddunke deur Engelse plekname sou kon vervang. Die monarg het vervolgens baie plekname verander, waarvan net vier bewaar gebly het - waaronder Kaap Ann, 'n naam wat Charles ter ere van sy moeder, Anna van Denemarke, gekies het. Die Engelse kolonie op Kaap Ann is in 1624 gestig. Dit was die derde poging om 'n permanente nedersetting in Nieu-Engeland te vesting, naas die Plymouth-kolonie en Nantasket Beach.


Nádine (gebore 28 Februarie 1982 in Durban) is 'n Afrikaanse en Suid-Afrikaanse sangeres. Van haar treffers sluit in: Kaapse Draai en As jy wonder. In 2010 maak sy opslae deur die World Peace Song Festival-sangkompitisie met haar liedjie This Time I Know It's For Real te wen. Daardeur het sy die eerste Suid-Afrikaner geword wat ooit die eerste plek in die kompetisie ingepalm het. Krappies & Krefies, UNIVERSAL Nádine, UNIVERSAL You & I, UNIVERSAL 44 Jongste Gunstelinge, UNIVERSAL Simply Me, SONY BMG Kaapse Draai Remix, SONY BMG Mense soos jy, EMI As jy wonder, 2007 EMI Nádine 10 Years Live DVD, 2007 EMI As Jy Wonder (herverpak), 2007 EMI This Time I Know, 2008 EMI Nádine wen gesogte internasionale prys, Sarie, Februarie 2010 Afrikaanse musiek Lys van Suid-Afrikaanse musikale kunstenaars Nádine se amptelike webtuiste Geargiveer 25 Augustus 2010 op Wayback Machine Nádine se Afrikaanse tuisblad Geargiveer 11 Oktober 2015 op Wayback Machine Kaapse Draai op YouTube This Time I Know It's For Real op YouTube


Die Poolse term Szlachta verwys na die laer adelsklas in die Koninkryk Pole en die Grootvorstedom Litaue (wat in 1569 in die Pools-Litause Gemenebes verenig is) en die gepoloniseerde gebiede wat deur dié twee lande oorheers is (soos die Hertogdom Pruise en Roetenië). Lede van die hoër Poolse adelsklas het daarenteen as magnate bekend gestaan. Adellikes word in Pools algemeen szlachcic genoem. Die Poolse adel was oorspronklik 'n suiwer krygersklas wat volgens historici onder die heerskappy van die Piaste-dinastie in die langdurige oorloë teen die Koninkryk Boheme, die Duitse keisers, Litaue, Pommere, die Pruise en die Duitse Orde uit die wapendraende boerestand ontwikkel het. Hulle het tradisioneel oor landbesit beskik, dikwels in die vorm van groot landgoede (sogenaamde voorwerke). Die Pools-Litause adel was gedurende die 17de eeu deur steeds groter uniformiteit in godsdienstige asook taalkundige opsig gekenmerk aangesien die meeste Litause, Roeteense en Lyflandse adellikes in hierdie periode gepoloniseer is sodat die terme Pool, adellike en Rooms-Katoliek in toenemende mate as sinonieme beskou kon word, terwyl Protestantisme met die Duitse minderheid in Pole-Litaue vereenselwig is.


Medusa (Grieks: Μέδουσα) was in die Griekse mitologie ’n Gorgo, ’n vroulike monster en een van drie susters. Sy het slange in plaas van hare op haar kop gehad en enigiemand wat na haar gekyk het, het in klip verander. Volgens Hesiodus was Medusa die enigste van die Gorgone wat sterflik was. Ovidius vertel Medusa was eers pragtig en het slange op haar kop gekry toe sy deur Athena vervloek is. Medusa het met Poseidon omgang gehad in ’n tempel van Atena nadat Poseidon deur die goue kleur van haar hare aangetrek is. Atena het toe die aanloklike goue hare in slange verander. Sy is eindelik deur Perseus onthoof met die hulp van die gode Hermes, Athena en Hades. Hermes het vir hom ’n antieke swaard gegee, Athena haar goed gepoleerde bronsskild en Hades sy helm van onsigbaarheid. Nimfe het vir hom die pad aangewys. Toe hy in die grot kom waar die Gorgone geslaap het, het hy na Medusa se weerkaatsing in Athena se blink skild gekyk. So kon hy veilig tot by haar kom en haar kop afkap.


Vaughan Charles Gardiner is 'n Afrikaanse sanger. Sy debuutalbum, Wie ek is, is in 2009 deur Mozi Records uitgegee. Gardiner was in Laerskool Gene Louw en hy gematrikuleer aan die Curro Privaatskool (beide in Durbanville in die Wes-Kaap). Wie Ek Is, 2009 Hoe wys 'n man sy hart, 2012 Sit Vanaand op Herhaal, 2015 Platteland, 2011 as Wian van Niekerk Hartland (TV-reeks) 2011, as Gerhard Lys van Suid-Afrikaanse musikante Vaughan Gardiner – ons nuwe superster?, Sarie, Junie 2009 Vaughan Gardiner se amptelike webwerf Geargiveer 11 September 2010 op Wayback Machine Gooi jou arms om my op YouTube Hierdie artikel is ’n saadjie. Voel vry om Wikipedia te help deur dit uit te brei.


Amanda Luyt is 'n Afrikaanse sangeres. Haar eerste album, My verlange, word in 1987 uitgereik en haar tweede album, Woorde, in 1989. Een van haar bekendste treffers is As Jy Aan Eendag Glo. Sy was ook die aanbieder van twee TV-programme, Op Versoek en Teletreffers. Amanda Luyt is gebore op 31 Maart 1965, te Germiston, Gauteng. Van 'n jong ouderdom toon sy reeds haar passie vir musiek en die verhoog. Leerling aan laerskool Witfield en hoërskoolloopbaan aan Kuswag, Amanzimtoti en Hoërskool Goudrif, Edenvale, onderskeidelik. In 1983 skryf sy in as dramastudent by Universiteit van Pretoria, maar verander haar studierigting en voltooi haar Diploma in Joernalistiek aan die Technikon van Pretoria. Amanda begin reeds op die ouderdom van 16 jaar professioneel optree en teken op die ouderdom van 21 haar eerste platekontrak met die hoofstroom-etiket, Decibel. Voor haar opnamekontrak is sy reeds 'n bekende gesig op TV, waar sy haar talent wys in verskeie plaaslike musiekprogramme wat op die kanaal TV4 uitgesaai is. Amanda voltooi twee albums, nl: My Verlange en Woorde, tydens haar kontrak met Decibel en behaal sukses met veral die treffer: As Jy Aan Eendag Glo.


Benguela is 'n provinsie in die weste van Angola met 'n bevolking van sowat 600 000 mense. Die hoofstad is Benguela. Hierdie artikel is ’n saadjie. Voel vry om Wikipedia te help deur dit uit te brei.


Leonidas (Grieks: Λεωνίδας, Leōnidas, letterlik: van of soos 'n leeu) was 'n koning van Sparta, die 17de in die Agiade-stamlyn, en een van die seuns van koning Anaxandridas II, wat mitologies beskou is as 'n afstammeling van Herakles, van wie hy krag en heldemoed sou geërf het. Alhoewel dit vasgestel is dat koning Leonidas in Augustus 480 v.C. met die Veldslag van Thermopylai gesterf het, is min bekend omtrent sy geboortejaar en vormingsjare. Paul Cartledge het die geboortejaar van koning Leonidas na omstreeks 540 v.C. nagespeur. Leonidas was een van drie broers. Sy ouer broer was Dorieos en sy jonger broer Kleombrotos, wat ná Leonidas se dood vir 'n tyd die amp van regent ingeneem het, voor die regentskap oorgeneem is deur Pausanias, die seun van Kleombrotos. Leonidas het sy halfbroer Kleomenes I opgevolg, moontlik in 489 of 488 v.C., en was getroud met Kleomenes se dogter, Gorgo. Sy naam het heldestatus verwerf vanweë die gebeure by Thermopylai.


Die Nasionale Padstelsel is 'n netwerk van paaie tussen al die groot populasiesentra in Suid-Afrika. Die stelsel is grotendeels in die 1970's gebou met padwerke wat tot vandag steeds voortduur. Die stelsel is gebaseer op die Amerikaanse Interstate Highway wat deur president Dwight D. Eisenhower gedurende die 1950's tot stand gebring is, wat op sy beurt gebaseer is op die Duitse Autobahn waarmee Eisenhower te doen gekry het toe hy tot afloop van die Tweede Wêreldoorlog deur Duitsland getoer het. Nasionale paaie word aangedui met die letter N gevolg deur 'n nommer wat die spesifieke roete aandui. Op padtekens word nasionale paaie deur 'n vyfhoek met die nommer van die pad binne-in voorgestel. N1: Kaapstad – Beitbrug (die grenspos met Zimbabwe, word die A4/A6) via Laingsburg, Beaufort-Wes, Colesberg, Bloemfontein, Winburg, Kroonstad, Johannesburg, Pretoria, Polokwane en Musina. N2: Kaapstad – Ermelo via die Tuinroete, Port Elizabeth, Grahamstad, Bhisho, Oos-Londen, Mthatha, Kokstad, Port Shepstone, Durban, Empangeni, Pongola en Piet Retief. N3: Durban – Johannesburg via Pietermaritzburg, Estcourt en Harrismith.


Die N18 is een van die nasionale paaie in Suid-Afrika. Die pad verbind Warrenton, Noord-Kaap, met die grenspos Ramatlabama, Noordwes. Die N18 begin by Warrenton, hou noord-noordwes en 23 km later loop die pad deur Jan Kempdorp. Nog 16 km verder is Hartswater. Nog 25 km verder is Taung en die Hartsrivier word gekruis en die reisiger is nou in die Noordwes. Die N18 hou noord en 69 km verder is Vryburg. Hier word die N14 gekruis. Die pad hou nou noord-noordoos, is reguit en 69 km verder is Stella. Van Stella na die nedersetting Setlagole is 38 km, die pad loop reguit noordoos. Mahikeng is 81 km verder. Die N18 swaai nou bykans noordwaarts en 25 km verder is die grenspos Ramatlabama. Aan die Botswanakant staan die pad bekend as die A1. Nasionale paaie in Suid-Afrika (en) Falkner, John (Mei 2012). Suid-Afrikaanse genommerde roetebeskrywing en bestemmingsontleding (Report). Nasionale Departement van Vervoer. Archived from the original on 6 Junie 2014. https://web.archive.org/web/20140606100245/http://www.transport.gov.za/LinkClick.aspx?fileticket=5qOHvOI4KuY%3d. Besoek op 1 September 2014.  Padlangs deur Suid-Afrika. 2010.